-----------------------------------------------------------------------
  ส่วนที่ 1 การประกอบธุรกิจ

  -----------------------------------------------------------------------

บริษัทฯ ประกอบธุรกิจใหญ่ๆ 2 ประเภท ดังนี้

(1) SOLID FUEL :
    ประกอบธุรกิจผลิตและจำหน่ายถ่านหินทั้งในประเทศและต่างประเทศเป็นธุรกิจหลัก (CORE
    BUSINESS)
    โดยมีเหมืองถ่านหินเป็นฐานในการผลิตและจำหน่ายอยู่ในประเทศอินโดนีเซียและมีธุรกิจการขนส่งทางทะเลอยู่ในประเทศสิงคโปร์
    ซึ่งจะช่วยสนับสนุนและบริหารการขนส่งถ่านหินที่นำเข้ามาจำหน่ายในประเทศไทยและหรือส่งไปจำหน่ายยังประเทศอื่นได้อย่างมีประสิทธิภาพ

(2) LIQUID BIO-FUEL :
    ประกอบธุรกิจผลิตและจำหน่ายเอทานอลเพื่อใช้เป็นเชื้อเพลิงในประเทศไทยเป็นธุรกิจรอง
    (SECONDARY CORE BUSINESS)
    โดยมีโรงงานเอทานอลเป็นฐานในการผลิตและจำหน่ายอยู่ที่อำเภอด่านช้าง จังหวัดสุพรรณบุรี

โครงสร้างการประกอบธุรกิจในภาพรวม

บริษัทฯ
จะเน้นการประกอบธุรกิจและการลงทุนที่จะสร้างความเจริญเติบโตที่มีคุณภาพเพื่อความยั่งยืนและมั่นคงในธุรกิจของบริษัทฯ
ในระยะยาวโดยคณะกรรมการได้กำหนดวิสัยทัศน์ (VISION) คุณค่า (CORE VALUE) และพันธกิจ
(MISSION) ในการประกอบธุรกิจหลักไว้ดังนี้

ความเป็นมา

-   บริษัท ลานนารีซอร์สเซส จำกัด (มหาชน) เดิมชื่อ บริษัท ลานนาลิกไนต์ จำกัด (มหาชน)
    ได้จดทะเบียนจัดตั้งบริษัทจำกัดโดยใช้ชื่อว่า บริษัท ลานนาลิกไนต์ จำกัด เมื่อวันที่ 4 ตุลาคม
    2528 โดยมีวัตถุประสงค์เพื่อเข้าทำสัญญาเช่าช่วงการทำเหมืองถ่านลิกไนต์บ้านป่าคา อำเภอลี้
    จังหวัดลำพูนจากกรมพัฒนาพลังงานทดแทนและอนุรักษ์พลังงานเมื่อวันที่ 11 พฤศจิกายน 2528
    มีกำหนดเวลา 20 ปี จนถึงวันที่ 11 พฤศจิกายน 2548

-   บริษัท ลานนาลิกไนต์ จำกัด ได้จดทะเบียนแปรสภาพเป็นบริษัทมหาชนจำกัด โดยใช้ชื่อว่า
    “บริษัท ลานนาลิกไนต์ จำกัด (มหาชน)” เมื่อวันที่ 29 ธันวาคม 2535
    โดยได้รับอนุญาตจากกระทรวงการคลังให้นำหุ้นสามัญเข้าจดทะเบียนซื้อขายในตลาดหลักทรัพย์แห่งประเทศไทยเมื่อวันที่
    12 กรกฎาคม 2537 ปัจจุบันถูกจัดอยู่ในกลุ่มทรัพยากร (หมวดพลังงานและสาธารณูปโภค)
    และได้จดทะเบียนเปลี่ยนชื่อบริษัทใหม่เป็น “บริษัท ลานนารีซอร์สเซส จำกัด (มหาชน)”
    เมื่อวันที่ 17 พฤษภาคม 2544

-   บริษัท ลานนารีซอร์สเซส จำกัด (มหาชน) ได้เข้าไปร่วมลงทุนและจัดตั้งบริษัท UNITED
    BULK SHIPPING PTE. LTD. แห่งประเทศสิงคโปร์ในปี 2539 โดยถือหุ้นสามัญร้อยละ 49
    ของทุนที่เรียกชำระแล้วเพื่อประกอบธุรกิจการขนส่งสินค้าทางทะเล

-   บริษัท ลานนารีซอร์สเซส จำกัด(มหาชน)ได้จัดตั้งบริษัท LANNA (SINGAPORE) PTE. LTD.
    แห่งประเทศสิงคโปร์ในปี 2540 โดยถือหุ้นสามัญร้อยละ 100
    ของทุนที่เรียกชำระแล้วเพื่อประกอบธุรกิจด้านการลงทุนในกิจการเหมืองแร่ถ่านหิน
    และสาธารณูปโภคในต่างประเทศ (HOLDING COMPANY) และได้
    จดทะเบียนเลิกกิจการและชำระบัญชี LANNA (SINGAPORE) PTE. LTD. เมื่อวันที่ 28
    มิถุนายน 2555 เพื่อปรับโครงสร้างการลงทุนในบริษัทย่อยให้มีประสิทธิภาพมากยิ่งขึ้น

-   LANNA (SINGAPORE) PTE LTD ได้เข้าไปลงทุนซื้อหุ้นสามัญใน PT. LANNA HARITA
    INDONESIA แห่งประเทศอินโดนีเซียในปี 2541 คิดเป็นร้อยละ 55
    ของทุนที่เรียกชำระแล้วเพื่อลงทุนทำเหมืองถ่านหินแหล่งที่ 1 ในประเทศอินโดนีเซีย
    โดยได้ผลิตถ่านหินออกจำหน่ายตั้งแต่ปี 2544 เป็นต้นมา และต่อมาในปี 2550
    ได้โอนขายหุ้นสามัญทั้งหมดใน PT. LANNA HARITA INDONESIA ให้บริษัท
    ลานนารีซอร์สเซส จำกัด (มหาชน) เข้าไปถือหุ้นโดยตรง

-   บริษัท ลานนารีซอร์สเซส จำกัด (มหาชน) ได้เข้าไปลงทุนซื้อหุ้นสามัญในบริษัท ไทย อะโกร
    เอ็นเนอร์ยี่ จำกัด (มหาชน) ในปี 2546 คิดเป็นร้อยละ 75
    ของทุนที่เรียกชำระแล้วและเพิ่มขึ้นเป็นร้อยละ 75.75 ของทุนที่ชำระแล้ว ในปี 2548
    เพื่อประกอบธุรกิจผลิตและจำหน่ายเอทานอล (แอลกอฮอล์บริสุทธิ์ 99.5%)
    เพื่อใช้เป็นเชื้อเพลิงสำหรับรถยนต์เรื่อยมาจนถึงปัจจุบัน

-   LANNA (SINGAPORE) PTE LTD ได้เข้าไปลงทุนซื้อหุ้นสามัญใน PT. CITRA HARITA
    MINERAL แห่งประเทศอินโดนีเซียในปี 2547 คิดเป็นร้อยละ 55
    ของทุนที่ชำระแล้วเพื่อลงทุนทำเหมือง ถ่านหินแหล่งที่ 2 ในประเทศอินโดนีเซีย
    โดยได้ผลิตถ่านหินออกจำหน่ายตั้งแต่ปี 2548 เป็นต้นมาและต่อมาในปี 2550
    ได้โอนขายหุ้นสามัญทั้งหมดใน PT. CITRA HARITA MINERAL ให้บริษัท ลานนารีซอร์สเซส
    จำกัด (มหาชน) เข้าไปถือหุ้นโดยตรง โดย PT. CITRA HARITA MINERAL
    ต้องหยุดการทำเหมืองถ่านหินแหล่งที่ 2 ในปี 2551
    เนื่องจากศาลฎีกาแห่งประเทศอินโดนีเซียได้มีคำพิพากษาให้เพิกถอนสัมปทานอันเป็นข้อพิพาทระหว่างภาครัฐกับผู้ถือสัมปทานเดิมและ
    ที่ประชุมคณะกรรมการบริษัทฯ ได้มีมติให้จดทะเบียนเลิกกิจการและชำระบัญชีเมื่อวันที่ 17
    เมษายน 2555

-   บริษัท ลานนารีซอร์สเซส จำกัด (มหาชน) และ LANNA (SINGAPORE) PTE.LTD.
    ได้ร่วมกันจัดตั้งบริษัท PT. LANNA MINING SERVICES ในประเทศอินโดนีเซียในปี 2549
    โดยถือหุ้นสามัญร้อยละ 100 ของทุนที่ชำระแล้ว
    เพื่อประกอบธุรกิจถ่านหินในประเทศอินโดนีเซียโดยเข้าไปพัฒนาเหมืองถ่านหินแหล่งที่ 3
    ในเขตสัมปทาน CCOW III ของ PT. SINGLURUS PRATAMA เป็นลำดับแรกและต่อมาในปี
    2553 LANNA (SINGAPORE) PTE. LTD. ได้โอนขายหุ้นสามัญใน PT. LANNA MINING
    SIREVICES ให้ UNITED BULK SHIPPING PTE. LTD. ซึ่งเป็นบริษัทร่วมเข้าไปถือหุ้นแทน
    ปัจจุบันบริษัท ลานนารีซอร์สเซส จำกัด (มหาชน) ถือหุ้นใน PT. LANNA MINING
    SERVICES ร้อยละ 99.95 ของทุนที่ชำระแล้วและ UNITED BULK SHIPPING PTE. LTD.
    ถือหุ้นใน PT. LANNA MINING SERVICES ร้อยละ 0.05 ของทุนที่ชำระแล้ว

-   LANNA (SINGAPORE) PTE.LTD. ได้เข้าไปลงทุนซื้อหุ้นสามัญใน PT. SINGLURUS
    PRATAMA ซึ่งเป็นเจ้าของสัมปทานเหมืองถ่านหินแหล่งที่ 3 ในประเทศอินโดนีเซียในปี 2551
    คิดเป็น ร้อยละ 65 ของทุนที่ชำระแล้วและต่อมาในปี 2552 ก็ได้โอนขายหุ้นสามัญทั้งหมดใน
    PT. SINGLURUS PRATAMA ให้บริษัท ลานนารีซอร์สเซส จำกัด (มหาชน)
    เข้าไปถือหุ้นโดยตรง

การเปลี่ยนแปลงที่สำคัญในรอบปีที่ผ่านมา

-   ที่ประชุมวิสามัญผู้ถือหุ้นบริษัท ลานนารีซอร์สเซส จำกัด (มหาชน) (“ลานนา”) ครั้งที่
    1/2556 เมื่อวันที่ 18 กันยายน 2556 ได้อนุมัติแผนการนำบริษัท ไทย อะโกร เอ็นเนอร์ยี่
    จำกัด (มหาชน) (“ไทยอะโกร”)
    ซึ่งเป็นบริษัทย่อยที่ประกอบธุรกิจผลิตและจำหน่ายเอทานอลเป็นเชื้อเพลิงเข้าจดทะเบียนในตลาดหลักทรัพย์แห่งประเทศไทย
    (SPIN-OFF PLAN) โดยได้เสนอขายหุ้นสามัญเพิ่มทุนของไทยอะโกรเองจำนวน
    200,000,000 หุ้นและนำหุ้นสามัญไทยอะโกรที่ลานนาถืออยู่เดิมจำนวน 96,037,733
    หุ้นรวมเป็น 296,037,733 หุ้นเพื่อนำออกจำหน่ายให้ประชาชนทั่วไปเป็นครั้งแรก (INITIAL
    PUBLIC OFFERING) จำนวน 191,000,000 หุ้นคิดเป็นร้อยละ 64.52
    ของจำนวนหุ้นที่เสนอขายและจำหน่ายให้ ผู้ถือหุ้นของลานนาตามสัดส่วนการถือหุ้นในลานนา
    (PRE-EMPTIVE RIGHT) จำนวน 105,037,733 หุ้นคิดเป็นร้อยละ 35.48
    ของจำนวนหุ้นที่เสนอขายในอัตราส่วน 5 หุ้นสามัญลานนาต่อ 1
    หุ้นสามัญไทยอะโกรในราคาเดียวกันกับราคาที่ขายให้ประชาชนทั่วไปที่ 2
    บาทต่อหุ้นเพื่อนำเงินที่ได้รับไปใช้ในการลงทุนเพิ่มประสิทธิภาพด้านการผลิตและการจำหน่ายเอทานอลและใช้เป็นเงินทุนหมุนเวียนในการดำเนินงานในอนาคต
    ทั้งนี้การเสนอขายหุ้นสามัญไทยอะโกรได้ดำเนินการเสร็จสิ้นตั้งแต่วันที่ 2 มิถุนายน 2557
    ที่ผ่านมาทำให้สัดส่วนการถือหุ้นของลานนาในไทยอะโกรลดลงจากร้อยละ 75.75 เหลือร้อยละ
    51 ของทุนที่ชำระแล้วโดยไทยอะโกรยังคงมีสถานะเป็นบริษัทย่อยของลานนาอยู่เช่นเดิม
    ทั้งนี้หุ้นสามัญไทยอะโกรไทยเริ่มทำการซื้อขายในตลาดหลักทรัพย์แห่งประเทศไทยตั้งแต่วันที่ 5
    มิถุนายน 2557 เป็นต้นมา

การลงทุนในบริษัทย่อยและบริษัทร่วม

บริษัทฯ มีการลงทุนในบริษัทย่อยซึ่งถือหุ้นทั้งทางตรงและทางอ้อมในสัดส่วนที่เกินกว่าร้อยละ 50
ของทุนที่ชำระแล้วจำนวน 4 บริษัท และลงทุนในบริษัทร่วมซึ่งถือหุ้นทางตรงในสัดส่วนที่ต่ำกว่าร้อยละ
50 ของทุนที่ชำระแล้วจำนวน 1 บริษัท โดยมีโครงสร้างการลงทุนในบริษัทย่อยและบริษัทร่วม ณ
วันที่ 31 ธันวาคม 2557 ดังนี้

หมายเหตุ :
สัดส่วนการถือหุ้นในแต่ละบริษัทดังกล่าวในตารางข้างต้นนั้นเป็นหุ้นที่มีสิทธิออกเสียงทั้งหมด
โดยไม่มีข้อจำกัดใดๆ ทั้งสิ้น

  บริษัท ไทย อะโกร เอ็นเนอร์ยี่ จำกัด (มหาชน) (จดทะเบียนในประเทศไทย)

+---------------+---+----------------------------------------------------+
|   สถานที่ตั้ง     | : | 888/114 อาคารมหาทุนพลาซ่า ชั้น 11 ถนนเพลินจิต แขวงลุมพินี   |
|               |   | เขตปทุมวันกรุงเทพมหานคร 10330 โทร : 02-627-3890-94    |
|               |   | โทรสาร : 02-627-3888-89                            |
+---------------+---+----------------------------------------------------+
|   ประเภทธุรกิจ  | : | เป็นบริษัทจดทะเบียนในตลา                               |
|               |   | ดหลักทรัพย์แห่งประเทศไทยที่ประกอบธุรกิจผลิตและจำหน่ายเอทานอล |
|               |   | (แอลกอฮอล์บริสุทธิ์ 99.5% โดยปริมาตร) เพื่อใช้เป็นเชื้อเพลิง    |
|               |   | ทั้งนี้เอทานอลเป็นเชื้อเพลิงที่สะอาดใช้ในอัตราส่วนผสม 10%, 20%  |
|               |   | และ 85% เป็นน้ำมันแก๊สโซฮอล์ E10, E20 หรือ E85           |
|               |   | ที่ใช้เป็นเชื้อเพลิงสำหรับรถยนต์โดยทั่วไป                     |
+---------------+---+----------------------------------------------------+
|   ทุนจดทะเบียน  | : | หุ้นสามัญ 1,000,000,000 หุ้น มูลค่าหุ้นละ 1.- บาท เป็นเงิน    |
|               |   | 1,000,000,000.- บาท                                |
+---------------+---+----------------------------------------------------+
|   ทุนที่ชำระแล้ว  | : | หุ้นสามัญ 1,000,000,000 หุ้น มูลค่าหุ้นละ 1.- บาท เป็นเงิน    |
|               |   | 1,000,000,000.- บาท                                |
+---------------+---+----------------------------------------------------+
|   กา          | : | หุ้นสามัญ 510,000,000 หุ้น มูลค่าหุ้นละ 1.-บาท เป็นเงิน       |
| รถือหุ้นของบริษัทฯ |   | 510,000,000.- บาท                                  |
|               | : |                                                    |
|               |   | คิดเป็นสัดส่วนการถือหุ้นทางตรงร้อยละ 51 ของทุนที่ชำระแล้ว      |
|  สัดส่วนการถือหุ้น |   |                                                    |
+---------------+---+----------------------------------------------------+

  PT. LANNA MINING SERVICES (จดทะเบียนในประเทศอินโดนีเซีย)

+----------------+---+---------------------------------------------------+
| สถานที่ตั้ง        | : | KAWASAN BISNIS GRANADHA 8^(th) FLOOR              |
|                |   |                                                   |
|                |   | JL. JEND SUDIRMAN KAV.50 JAKARTA 12930 INDONESIA  |
|                |   |                                                   |
|                |   | TEL : 62 (21) 2553-9313 FAX : 62 (21) 2553-9314   |
+----------------+---+---------------------------------------------------+
| ประเภทธุรกิจ     | : | ซื้อขายถ่านหิน                                        |
+----------------+---+---------------------------------------------------+
| ทุนจดทะเบียน     | : | หุ้นสามัญ 21,000 หุ้น มูลค่าหุ้นละ 100 ดอลลาร์สหรัฐอเมริกา    |
|                |   |                                                   |
|                |   | เป็นเงิน 2,100,000 ดอลลาร์สหรัฐอเมริกา                 |
+----------------+---+---------------------------------------------------+
| ทุนที่ชำระแล้ว     | : | หุ้นสามัญ 21,000 หุ้น มูลค่าหุ้นละ 100 ดอลลาร์สหรัฐอเมริกา    |
|                |   |                                                   |
|                |   | เป็นเงิน 2,100,000 ดอลลาร์สหรัฐอเมริกา                 |
+----------------+---+---------------------------------------------------+
| ก              | : | หุ้นสามัญ 20,990 หุ้น มูลค่าหุ้นละ 100 ดอลลาร์สหรัฐอเมริกา    |
| ารถือหุ้นของบริษัทฯ |   |                                                   |
|                | : | เป็นเงิน 2,099,900 ดอลลาร์สหรัฐอเมริกา คิดเป็น           |
| สัดส่วนการถือหุ้น   |   |                                                   |
|                |   | สัดส่วนการถือหุ้นทางตรงและทางอ้อมร้อยละ 99.975           |
|                |   | ของทุนที่ชำระแล้ว                                     |
+----------------+---+---------------------------------------------------+

  PT. SINGLURUS PRATAMA (จดทะเบียนในประเทศอินโดนีเซีย)

+----------------+---+---------------------------------------------------+
| สถานที่ตั้ง        | : | KAWASAN BISNIS GRANADHA 8^(th) FLOOR              |
|                |   |                                                   |
|                |   | JL. JEND SUDIRMAN KAV.50 JAKARTA 12930 INDONESIA  |
|                |   |                                                   |
|                |   | TEL : 62 (21) 2553-5036 FAX : 62 (21) 2553-9821   |
+----------------+---+---------------------------------------------------+
| ประเภทธุรกิจ     | : | ผลิตและจำหน่ายถ่านหิน                                 |
+----------------+---+---------------------------------------------------+
| ทุนจดทะเบียน     | : | หุ้นสามัญ 7,950 หุ้นมูลค่าหุ้นละ 1,000,000 รูเปียะห์อินโดนีเซีย  |
|                |   |                                                   |
|                |   | เป็นเงิน 7,950,000,000 รูเปียะห์อินโดนีเซีย               |
+----------------+---+---------------------------------------------------+
| ทุนที่ชำระแล้ว     | : | หุ้นสามัญ 7,950 หุ้นมูลค่าหุ้นละ 1,000,000 รูเปียะห์อินโดนีเซีย  |
|                |   |                                                   |
|                |   | เป็นเงิน 7,950,000,000 รูเปียะห์อินโดนีเซีย               |
+----------------+---+---------------------------------------------------+
| ก              | : | หุ้นสามัญ 5,168 หุ้นมูลค่าหุ้นละ 1,000,000 รูเปียะห์อินโดนีเซีย  |
| ารถือหุ้นของบริษัทฯ |   |                                                   |
|                | : | เป็นเงิน 5,168,000,000 รูเปียะห์อินโดนีเซีย               |
| สัดส่วนการถือหุ้น   |   |                                                   |
|                |   | คิดเป็นสัดส่วนการถือหุ้นทางตรงร้อยละ 65 ของทุนที่ชำระแล้ว     |
+----------------+---+---------------------------------------------------+

PT. LANNA HARITA INDONESIA (จดทะเบียนในประเทศอินโดนีเซีย)

+-------------+---+------------------------------------------------------+
| สถานที่ตั้ง     | : | KAWASAN BISNIS GRANADHA 8^(th) FLOOR                 |
|             |   |                                                      |
|             |   | JL. JEND SUDIRMAN KAV.50 JAKARTA 12930 INDONESIA     |
|             |   |                                                      |
|             |   | TEL : 62 (21) 2553-9313 FAX : 62 (21) 2553-9314      |
+-------------+---+------------------------------------------------------+
| ประเภทธุรกิจ  | : | ผลิตและจำหน่ายถ่านหิน                                    |
+-------------+---+------------------------------------------------------+
| ทุนจดทะเบียน  | : | หุ้นสามัญ 10,500 หุ้น มูลค่าหุ้นละ 1,000 ดอลลาร์สหรัฐอเมริกา     |
|             |   |                                                      |
|             |   | เป็นเงิน 10,500,000 ดอลลาร์สหรัฐอเมริกา                   |
+-------------+---+------------------------------------------------------+
| ทุนที่ชำระแล้ว  | : | หุ้นสามัญ 8,000 หุ้น มูลค่าหุ้นละ 1,000 ดอลลาร์สหรัฐอเมริกา      |
|             |   |                                                      |
|             |   | เป็นเงิน 8,000,000 ดอลลาร์สหรัฐอเมริกา                    |
+-------------+---+------------------------------------------------------+
| การถ        | : | หุ้นสามัญ 4,400 หุ้น มูลค่าหุ้นละ 1,000 ดอลลาร์สหรัฐอเมริกา      |
| ือหุ้นของบริษัทฯ |   |                                                      |
|             | : | เป็นเงิน 4,400,000 ดอลลาร์สหรัฐอเมริกา                    |
| ส           |   |                                                      |
| ัดส่วนการถือหุ้น |   | คิดเป็นสัดส่วนการถือหุ้นทางตรงร้อยละ 55 ของทุนที่ชำระแล้ว        |
+-------------+---+------------------------------------------------------+

UNITED BULK SHIPPING PTE. LTD. (จดทะเบียนในประเทศสิงคโปร์)

+-------------+---+------------------------------------------------------+
| สถานที่ตั้ง     | : | 50 RAFFLES PLACE # 32-01 SINGAPORE LAND TOWER        |
|             |   |                                                      |
|             |   | SINGAPORE 049623 TEL : (65) 6536-5355 FAX : (65)     |
|             |   | 6536-2402                                            |
+-------------+---+------------------------------------------------------+
| ประเภทธุรกิจ  | : | ขนส่งสินค้าทางทะเล                                      |
+-------------+---+------------------------------------------------------+
| ทุนจดทะเบียน  | : | หุ้นสามัญ 1,000,000 หุ้น มูลค่าหุ้นละ 0.71429                 |
|             |   | ดอลลาร์สหรัฐอเมริกา                                     |
|             |   |                                                      |
|             |   | เป็นเงิน 714,290 ดอลลาร์สหรัฐอเมริกา                      |
+-------------+---+------------------------------------------------------+
| ทุนที่ชำระแล้ว  | : | หุ้นสามัญ 100,000 หุ้น มูลค่าหุ้นละ 0.71429 ดอลลาร์สหรัฐอเมริกา  |
|             |   |                                                      |
|             |   | เป็นเงิน 71,429 ดอลลาร์สหรัฐอเมริกา                       |
+-------------+---+------------------------------------------------------+
| การถ        | : | หุ้นสามัญ 49,000 หุ้น มูลค่าหุ้นละ 0.71429 ดอลลาร์สหรัฐอเมริกา   |
| ือหุ้นของบริษัทฯ |   |                                                      |
|             | : | เป็นเงิน 35,000 ดอลลาร์สหรัฐอเมริกา                       |
| ส           |   |                                                      |
| ัดส่วนการถือหุ้น |   | คิดเป็นสัดส่วนการถือหุ้นทางตรงร้อยละ 49 ของทุนที่ชำระแล้ว        |
+-------------+---+------------------------------------------------------+

ธุรกิจถ่านหินในประเทศ

บริษัทฯ
นำเข้าถ่านหินจากเหมืองร่วมทุนและจากแหล่งอื่นในประเทศอินโดนีเซียมาจำหน่ายให้กับลูกค้าในประเทศไทย
โดยขายแบบส่งตรงให้ลูกค้าและนำเข้ามาสต๊อกไว้ ณ
ศูนย์จำหน่ายถ่านหินอยุธยาซึ่งตั้งอยู่ที่อำเภอนครหลวง
จังหวัดพระนครศรีอยุธยาเพื่อจำหน่ายให้ลูกค้าอีกต่อหนึ่ง โดยศูนย์จำหน่ายถ่านหินอยุธยามีเนื้อที่ทั้งสิ้น
31 ไร่ 29 ตารางวาสามารถรองรับการนำเข้าถ่านหินมาสต๊อกได้ถึง 200,000 ตัน
โดยมีส่วนแบ่งตลาดถ่านหินในปี 2557 ประมาณร้อยละ 4.68

การใช้ถ่านหินในประเทศในปี 2557
ส่วนใหญ่จะใช้ในกลุ่มอุตสาหกรรมผลิตปูนซีเมนต์คิดเป็นร้อยละประมาณ 35.50
และใช้ในการผลิตกระแสไฟฟ้าและอุตสาหกรรมอื่นคิดเป็นร้อยละประมาณ 64.50
คาดว่าการใช้ถ่านหินซึ่งมีราคาต่อหน่วยของค่าความร้อนที่ต่ำกว่าเชื้อเพลิงอื่นจะมีการขยายตัวอย่างต่อเนื่องในอนาคต

ธุรกิจถ่านหินในต่างประเทศ

บริษัทฯ ได้เข้าไปร่วมลงทุนทำเหมืองถ่านหินในประเทศอินโดนีเซียมาเป็นเวลามากกว่า 13 ปีแล้ว
โดยบริษัทฯ
ได้นำเข้าถ่านหินจากเหมืองร่วมทุนในประเทศอินโดนีเซียมาจำหน่ายให้กับลูกค้าในประเทศไทยและส่งไปจำหน่ายยังประเทศอื่นด้วยโดยเฉพาะตลาดในแถบภูมิภาคเอเชีย
เช่น อินเดีย ญี่ปุ่น เกาหลีใต้ ไต้หวัน ฮ่องกง เป็นต้น โดยถ่านหินที่บริษัทฯ
ผลิตออกจำหน่ายมีคุณภาพและมี BRAND เป็นที่เชื่อถือของลูกค้าทั้งตลาดในประเทศและต่างประเทศ
ซึ่งเป็นบริษัทหนึ่งที่มีชื่อเสียงเป็นที่น่าเชื่อถือในธุรกิจถ่านหินในภูมิภาคเอเชีย

PT. LANNA HARITA INDONESIA ซึ่งเป็นบริษัทย่อยที่จดทะเบียนในประเทศอินโดนีเซีย โดยบริษัท
ลานนารีซอร์สเซส จำกัด (มหาชน) ถือหุ้นร้อยละ 55 ของทุนที่ชำระแล้ว
ประกอบธุรกิจทำเหมืองถ่านหินที่อำเภอซามารินดา และอำเภอคูเตย จังหวัดกาลิมันตันตะวันออก
โดยได้รับสัมปทาน (COAL CONTRACT OF WORK)
จากรัฐบาลแห่งประเทศอินโดนีเซียเพื่อผลิตถ่านหินออกจำหน่ายมีกำหนดเวลา 30 ปี (เริ่มตั้งแต่ปี
2544 ถึง 2574) โดยมีปริมาณสำรองถ่านหินคงเหลือไม่ต่ำกว่า 60 ล้านตัน
และมีกำลังการผลิตถ่านหินออกจำหน่ายปีละประมาณ 3.50 ล้านตัน

PT. SINGLURUS PRATAMA เป็นบริษัทย่อยที่จดทะเบียนในประเทศอินโดนีเซียโดยบริษัท
ลานนารีซอร์สเซส จำกัด (มหาชน) ถือหุ้นร้อยละ 65 ของทุนที่ชำระแล้ว
ประกอบธุรกิจทำเหมืองถ่านหินที่อำเภอคูเตย จังหวัดกาลิมันตันตะวันออก โดยได้รับสัมปทาน (COAL
CONTRACT OF WORK)
จากรัฐบาลแห่งประเทศอินโดนีเซียเพื่อผลิตถ่านหินออกจำหน่ายมีกำหนดเวลา 30 ปี (เริ่มตั้งแต่ปี
2552 ถึง 2582) โดยมีปริมาณสำรองถ่านหินคงเหลือไม่ต่ำกว่า 42 ล้านตัน
และมีกำลังการผลิตถ่านหินออกจำหน่ายปีละประมาณ 2.50 ล้านตัน

PT. LANNA MINING SERVICES เป็นบริษัทย่อยที่จดทะเบียนในประเทศอินโดนีเซีย โดยบริษัท
ลานนารีซอร์สเซส จำกัด (มหาชน) ถือหุ้นร้อยละ 99.95 ของทุนที่ชำระแล้ว และ UNITED BULK
SHIPPING PTE. LTD. ถือหุ้นร้อยละ 0.05 ของทุนที่ชำระแล้ว
ประกอบธุรกิจซื้อถ่านหินจากแหล่งต่างๆ ในประเทศอินโดนีเซียมาจำหน่ายให้ลูกค้าอีกต่อหนึ่ง
โดยมีเป้าหมายที่จะใช้บริษัทนี้เป็นฐานเข้าไปลงทุนในแหล่งสัมปทานเหมืองถ่านหินแห่งใหม่ในอนาคต

UNITED BULK SHIPPING PTE. LTD. เป็นบริษัทร่วมที่จดทะเบียนในประเทศสิงคโปร์ โดยบริษัท
ลานนารีซอร์สเซส จำกัด (มหาชน) ถือหุ้นร้อยละ 49 ของทุนที่ชำระแล้ว
ประกอบธุรกิจขนส่งสินค้าทางทะเล
ซึ่งจะช่วยสนับสนุนและบริหารการขนส่งถ่านหินที่นำเข้ามาจำหน่ายในประเทศไทยและหรือส่งไปจำหน่ายยังประเทศอื่นได้อย่างมีประสิทธิภาพและมีต้นทุนการขนส่งที่ต่ำ

ธุรกิจเอทานอลเพื่อใช้เป็นเชื้อเพลิง

บริษัท ไทย อะโกร เอ็นเนอร์ยี่ จำกัด (มหาชน) เป็นบริษัทย่อยที่จดทะเบียนในประเทศไทย
โดยบริษัท ลานนารีซอร์สเซส จำกัด (มหาชน) ถือหุ้นร้อยละ 51 ของทุนที่ชำระแล้ว
ประกอบธุรกิจผลิตและจำหน่ายเอทานอล (แอลกอฮอล์บริสุทธิ์ 99.5% โดยปริมาตร)
เพื่อใช้เป็นเชื้อเพลิง โดยมีโรงงานผลิตเอทานอลจำนวน 2 สายการผลิตตั้งอยู่ที่อำเภอด่านช้าง
จังหวัดสุพรรณบุรี ขนาดกำลังการผลิตเอทานอลสายการผลิตที่ 1 จำนวน150,000 ลิตรต่อวัน
และสายการผลิตที่ 2 จำนวน 200,000 ลิตรต่อวัน รวมทั้งสิ้น 350,000 ลิตรต่อวัน
โดยใช้กากน้ำตาลเป็นวัตถุดิบหลัก
ทั้งสองสายการผลิตได้รับสิทธิประโยชน์พิเศษตามพระราชบัญญัติส่งเสริมการลงทุน พ.ศ. 2520
ทั้งนี้เอทานอลเป็นเชื้อเพลิงที่สะอาดใช้ผสมกับน้ำมันเบนซินในอัตราส่วนผสม 10%, 20% และ 85%
เป็นน้ำมันแก๊สโซฮอล์ E10, E20 หรือ E85 ที่ใช้เป็นเชื้อเพลิงสำหรับรถยนต์โดยทั่วไป
ทั้งนี้หุ้นสามัญบริษัทไทยอะโกร เอ็นเนอร์ยี่ จำกัด (มหาชน)
ได้เข้าจดทะเบียนในตลาดหลักทรัพย์แห่งประเทศไทยและเริ่มทำการซื้อขายตั้งแต่วันที่ 5 มิถุนายน
2557 เป็นต้นมา

โครงสร้างรายได้จากการประกอบธุรกิจ

  ------------------------ ----------- -------- ----------- -------- ----------- --------
  โครงสร้างรายได้ของบริษัทฯ    ปี 2555               ปี 2556               ปี 2557      

                           ล้านบาท      %        ล้านบาท      %        ล้านบาท      %

  รายได้จากการขายถ่านหิน      12,010.26   89.30    10,473.08   86.10    9,711.90    79.31

  รายได้จากการขายเอทานอล    1,349.86    10.04    1,659.05    13.64    2,496.28    20.38

  รายได้อื่น                  89.17       0.66     31.83       0.26     37.52       0.31

  รวมรายได้ทั้งสิ้น             13,449.29   100.00   12,163.96   100.00   12,245.70   100.00
  ------------------------ ----------- -------- ----------- -------- ----------- --------

+-------------------------+---------+-----+----+-----+----+-----+----+
| โคร                     | สัดส่วน   | ปี   |    | ปี   |    | ปี   |    |
| งสร้างรายได้ของบริษัทในเครือ | การถือหุ้น | 2   |    | 2   |    | 2   |    |
|                         |         | 555 |    | 556 |    | 557 |    |
|                         | ท       |     |    |     |    |     |    |
|                         | างตรงแล |     |    |     |    |     |    |
|                         | ะทางอ้อม |     |    |     |    |     |    |
|                         |         |     |    |     |    |     |    |
|                         | %       |     |    |     |    |     |    |
+-------------------------+---------+-----+----+-----+----+-----+----+
|                         |         | ล้าน | %  | ล้าน | %  | ล้าน | %  |
|                         |         | บาท |    | บาท |    | บาท |    |
+-------------------------+---------+-----+----+-----+----+-----+----+
| บริษัท ไทย อะโกร เอ็นเนอร์ยี่ | 51      |     |    |     |    |     |    |
| จำกัด (มหาชน)            |         |     |    |     |    |     |    |
+-------------------------+---------+-----+----+-----+----+-----+----+
| รายได้จากการขายเอทานอล   |         | 1,  | 9  | 1,  | 9  | 2,  | 9  |
|                         |         | 349 | 9. | 659 | 9. | 496 | 9. |
|                         |         | .86 | 93 | .05 | 96 | .28 | 83 |
+-------------------------+---------+-----+----+-----+----+-----+----+
| รายได้อื่น                 |         | 1   | 0. | 0   | 0. | 4   | 0. |
|                         |         | .01 | 07 | .70 | 04 | .15 | 17 |
+-------------------------+---------+-----+----+-----+----+-----+----+
| รวมรายได้ทั้งสิ้น            |         | 1,  | 10 | 1,  | 10 | 2,  | 10 |
|                         |         | 350 | 0. | 659 | 0. | 500 | 0. |
|                         |         | .87 | 00 | .75 | 00 | .43 | 00 |
+-------------------------+---------+-----+----+-----+----+-----+----+
| PT. SINGLURUS PRATAMA   | 65      |     |    |     |    |     |    |
+-------------------------+---------+-----+----+-----+----+-----+----+
| รายได้จากการขายถ่านหิน     |         | 4,  | 9  | 4,  | 9  | 3,  | 9  |
|                         |         | 635 | 9. | 536 | 9. | 571 | 9. |
|                         |         | .48 | 94 | .21 | 95 | .98 | 93 |
+-------------------------+---------+-----+----+-----+----+-----+----+
| รายได้อื่น                 |         | 2   | 0. | 2   | 0. | 2   | 0. |
|                         |         | .62 | 06 | .18 | 05 | .46 | 07 |
+-------------------------+---------+-----+----+-----+----+-----+----+
| รวมรายได้ทั้งสิ้น            |         | 4,  | 10 | 4,  | 10 | 3,  | 10 |
|                         |         | 638 | 0. | 538 | 0. | 574 | 0. |
|                         |         | .10 | 00 | .39 | 00 | .44 | 00 |
+-------------------------+---------+-----+----+-----+----+-----+----+
| PT. LANNA HARITA        | 55      |     |    |     |    |     |    |
| INDONESIA               |         |     |    |     |    |     |    |
+-------------------------+---------+-----+----+-----+----+-----+----+
| รายได้จากการขายถ่านหิน     |         | 4,  | 9  | 4,  | 9  | 4,  | 9  |
|                         |         | 374 | 9. | 573 | 9. | 105 | 9. |
|                         |         | .49 | 61 | .40 | 87 | .36 | 74 |
+-------------------------+---------+-----+----+-----+----+-----+----+
| รายได้อื่น                 |         | 17  | 0. | 6   | 0. | 10  | 0. |
|                         |         | .10 | 39 | .07 | 13 | .50 | 26 |
+-------------------------+---------+-----+----+-----+----+-----+----+
| รวมรายได้ทั้งสิ้น            |         | 4,  | 10 | 4,  | 10 | 4,  | 10 |
|                         |         | 391 | 0. | 579 | 0. | 115 | 0. |
|                         |         | .59 | 00 | .47 | 00 | .86 | 00 |
+-------------------------+---------+-----+----+-----+----+-----+----+
| PT. LANNA MINING        | 99.975  |     |    |     |    |     |    |
| SERVICES                |         |     |    |     |    |     |    |
+-------------------------+---------+-----+----+-----+----+-----+----+
| รายได้จากการขายถ่านหิน     |         | 1,  | 9  | 418 | 9  | 162 | 9  |
|                         |         | 126 | 8. | .31 | 7. | .15 | 3. |
|                         |         | .19 | 64 |     | 00 |     | 09 |
+-------------------------+---------+-----+----+-----+----+-----+----+
| รายได้อื่น                 |         | 15  | 1. | 12  | 3. | 12  | 6. |
|                         |         | .55 | 36 | .94 | 00 | .04 | 91 |
+-------------------------+---------+-----+----+-----+----+-----+----+
| รวมรายได้ทั้งสิ้น            |         | 1,  | 10 | 431 | 10 | 174 | 10 |
|                         |         | 141 | 0. | .25 | 0. | .19 | 0. |
|                         |         | .74 | 00 |     | 00 |     | 00 |
+-------------------------+---------+-----+----+-----+----+-----+----+
| UNITED BULK SHIPPING    | 49      |     |    |     |    |     |    |
| PTE. LTD.               |         |     |    |     |    |     |    |
+-------------------------+---------+-----+----+-----+----+-----+----+
| รายได้จากการขนส่งทางทะเล  |         | 1,  | 9  | 1,  | 9  | 1,  | 10 |
|                         |         | 202 | 9. | 005 | 9. | 331 | 0. |
|                         |         | .43 | 99 | .04 | 99 | .98 | 00 |
+-------------------------+---------+-----+----+-----+----+-----+----+
| รายได้อื่น                 |         | 0   | 0. | 0   | 0. | -   | -  |
|                         |         | .05 | 01 | .15 | 01 |     |    |
+-------------------------+---------+-----+----+-----+----+-----+----+
| รวมรายได้ทั้งสิ้น            |         | 1,  | 10 | 1,  | 10 | 1,  | 10 |
|                         |         | 202 | 0. | 005 | 0. | 331 | 0. |
|                         |         | .48 | 00 | .19 | 00 | .98 | 00 |
+-------------------------+---------+-----+----+-----+----+-----+----+

การประกอบธุรกิจถ่านหิน

ลักษณะของถ่านหิน

ถ่านหินเป็นเชื้อเพลิงธรรมชาติชนิดหนึ่งประกอบด้วยสารที่ระเหยได้ชนิดต่างๆ
ความชื้นและแร่ธาตุที่สำคัญคือ คาร์บอน (CARBON)ซึ่งเป็นส่วนที่จะเผาไหม้ได้
เมื่อสารระเหยและความชื้นถูกขับไล่ออกไปจะมีขี้เถ้าจำนวนเล็กน้อยเหลืออยู่หลังจากเผาไหม้แล้ว
ถ่านหินสามารถจัดแบ่งตามคุณภาพโดยพิจารณาค่าความร้อน (CALORIFIC VALUE)
ปริมาณสารระเหย (VOLATILE MATTER) และปริมาณคาร์บอนคงที่ (FIXED CARBON)
เรียงลำดับจากคุณภาพที่ดีที่สุดได้ 4 กลุ่มคือ (1) ANTRACITE, (2) BITUMINOUS, (3)
SUB-BITUMINOUS และ (4) LIGNITE สำหรับถ่านหินที่สำรวจพบ
และพัฒนาขึ้นมาใช้ในอุตสาหกรรมอย่างแพร่หลายในประเทศไทยจะเป็นประเภทถ่านลิกไนต์
ส่วนถ่านหินที่นำเข้าจากต่างประเทศส่วนใหญ่เป็นประเภท
BITUMINOUSซึ่งมีค่าความร้อนสูงกว่าถ่านลิกไนต์ที่ผลิตในประเทศ

คุณสมบัติถ่านหินที่ใช้เป็นเกณฑ์ในการกำหนดราคาซื้อขายโดยปกติจะประกอบด้วยค่าความร้อน
(CALORIFIC VALUE) ปริมาณความชื้น (MOISTURE) ปริมาณสารระเหย (VOLATILE MATTER)
ปริมาณคาร์บอนคงที่ (FIXED CARBON) ปริมาณขี้เถ้า (ASH) ปริมาณกำมะถัน (SULPHUR)
และขนาดของก้อนแร่ (SIZE) ที่ผลิตออกจำหน่าย

การผลิตถ่านหิน

ถ่านหินเกิดจากการสะสมตัวของซากพืชที่ทับถมอยู่ในหนอง คลอง บึงเป็นเวลานานนับล้านปี
และค่อยๆ จมตัวลงใต้ผิวดินจนซากพืชกลายสภาพมาเป็นถ่านหิน
โดยผลของการเปลี่ยนแปลงของผิวโลก และขบวนการตามธรรมชาติในช่วงหลายล้านปีที่ผ่านมา
ดังนั้นการที่จะนำถ่านหินขึ้นมาใช้จึงต้องมีการสำรวจค้นหาโดยการศึกษาข้อมูลทางธรณีวิทยาใต้ผิวดิน
เพื่อให้ทราบถึงความหนาของชั้นถ่านหิน ขอบเขตพื้นที่การกระจายตัวของแหล่งถ่านหิน
คุณภาพทางเคมี และปริมาณสำรองในเชิงพาณิชย์
ซึ่งจะใช้เป็นข้อมูลในการตัดสินใจเพื่อพัฒนาแหล่งถ่านหินดังกล่าวต่อไป
ดังนั้นการผลิตถ่านหินจึงแบ่งออกได้เป็น 3 ขั้นตอนใหญ่ ดังนี้

(1) การสำรวจ :
    เริ่มตั้งแต่การศึกษาข้อมูลธรณีวิทยาผิวดินและโครงสร้างทางธรณีวิทยาเพื่อกำหนดพื้นที่เป้าหมายในเบื้องต้นแล้วทำการเจาะสำรวจ
    (SCOUT DRILLING) เพื่อศึกษาการสะสมตัวของชั้นดิน
    หินและโครงสร้างทางธรณีวิทยาของพื้นที่เพื่อให้แน่ใจว่ามีถ่านหินสะสมตัวอยู่
    รวมทั้งประเมินคุณภาพและปริมาณสำรองของถ่านหินในเชิงพาณิชย์ประกอบการตัดสินใจที่จะพัฒนาแหล่งถ่านหินดังกล่าวเพื่อเปิดการทำเหมืองต่อไป

(2) การทำเหมือง : ก่อนจะเปิดการทำเหมืองจำเป็นต้องทำการเจาะสำรวจในขั้นละเอียด
    (DETAIL DRILLING) เพื่อหาข้อมูลรายละเอียดต่างๆ ของพื้นที่ ได้แก่
    ปริมาณสำรองและคุณภาพในแต่ละระดับของการวางตัวของชั้นถ่านหินรวมทั้งชั้นดินที่ปิดทับอยู่
    ข้อมูลที่ได้จะถูกนำมาใช้ในการกำหนดแผนแม่บทในการทำเหมือง (MINE MASTER PLAN)
    ซึ่งจะรวมถึงการศึกษาต้นทุนและวิธีการเปิดเหมืองตลอดจนศึกษาปริมาณและบริเวณที่จะขุดขนส่งหน้าดินหรือถ่านหินในแต่ละขั้นตอนและการเลือกเครื่องจักรเครื่องมือที่เหมาะสมกับการทำเหมืองด้วย

(3) แต่งแร่ :
    ถ่านหินที่ขุดได้จากการทำเหมืองจะต้องผ่านการแต่งแร่เพื่อให้ได้ถ่านหินที่มีคุณภาพตรงตามความต้องการของผู้ใช้หรือลูกค้า
    ซึ่งมีขั้นตอนตั้งแต่บด ย่อย คัดขนาด รวมทั้งคัดสิ่งเจือปนออก โดยการร่อน และล้างเป็นต้น

การกำหนดราคาถ่านหิน

ราคาขายถ่านหินจะกำหนดตามค่าความร้อนเป็นหลักเช่นเดียวกับการกำหนดราคาขายเชื้อเพลิงชนิดอื่น
ราคาขายถ่านหินสำหรับลูกค้าแต่ละรายจะแตกต่างกันไปขึ้นอยู่กับปัจจัยต่างๆ คือปริมาณที่สั่งซื้อ
ข้อกำหนดด้านคุณภาพ เช่น ค่าความร้อน ระยะเวลาชำระเงินและเงื่อนไขอื่นที่ลูกค้ากำหนด
ซึ่งปัจจัยดังกล่าวจะเป็นตัวกำหนดราคาขายถ่านหินสำหรับลูกค้าทุกรายโดยเสมอภาคกัน
การกำหนดราคาขายถ่านหินที่นำเข้าจากต่างประเทศขึ้นอยู่กับการตกลงของลูกค้าแต่ละรายซึ่งอาจจะเป็นราคา
FOB หรือ CIF หรือราคาส่งถึงโรงงานของผู้ซื้อ เป็นต้น

การจัดจำหน่าย

วิธีการจัดจำหน่ายถ่านหินในประเทศจะจำหน่ายให้กับลูกค้าหรือผู้ใช้โดยตรงโดยไม่ผ่านพ่อค้าคนกลาง
ส่วนการขายถ่านหินในต่างประเทศจะจำหน่ายให้ลูกค้าหรือผู้ใช้โดยตรงและขายผ่านพ่อค้าคนกลางด้วย
ส่วนใหญ่จะขายเป็นเงินเชื่อซึ่งบริษัทฯ
จะพิจารณาให้เครดิตเฉพาะลูกค้ารายใหญ่ที่มีการซื้อขายกันมานานหลายปีและมีฐานะการเงินมั่นคงเท่านั้น
ส่วนลูกค้าที่เพิ่งจะเริ่มทำการซื้อขายกันครั้งแรก บริษัทฯ จะให้ลูกค้าเปิด LETTER OF CREDIT
(L/C) ซึ่งตั้งแต่เปิดกิจการในปี 2528 จนถึงปัจจุบันบริษัทฯ
มีปัญหาหนี้สูญจากการจำหน่ายถ่านหินน้อยมาก

กลยุทธ์ในการแข่งขัน

บริษัทฯ
จะเน้นการให้บริการและการควบคุมคุณภาพถ่านหินเป็นกลยุทธ์หลักในการแข่งขันแทนการใช้กลยุทธ์ด้านราคา
นอกจากนี้บริษัทฯ ยังได้พัฒนาวิธีการผลิตถ่านหินให้ได้คุณภาพดี
โดยการนำเทคโนโลยีที่ทันสมัยมาพัฒนาระบบการผลิตถ่านหินอย่างสม่ำเสมอ

ภาวะการแข่งขัน

ธุรกิจการจำหน่ายถ่านหินในประเทศเป็นธุรกิจที่มีผู้ประกอบการน้อยราย (OLIGOPOLY MARKET)
โดยลูกค้าที่เป็นกลุ่มโรงงานอุตสาหกรรมขนาดใหญ่ จะมีคู่แข่งขันที่สำคัญคือบริษัท บ้านปู จำกัด
(มหาชน) ส่วนลูกค้าที่เป็นกลุ่มโรงงานอุตสาหกรรมขนาดกลางและเล็กจะมีคู่แข่งขันที่สำคัญคือ บริษัท
เอ็นเนอร์ยี่ เอิร์ธ จำกัด (มหาชน), บริษัท เอเซียกรีน เอนเนอจี จำกัด (มหาชน) และ บริษัท
ยูนิคไมนิ่ง เซอร์วิสเซส จำกัด (มหาชน),โดยบริษัทฯ
มีเหมืองถ่านหินที่มีคุณภาพสูงเป็นของตนเองและยังมีปริมาณสำรองในเชิงพาณิชย์อีกหลายสิบปี
จึงมีจุดแข็งและศักยภาพในการแข่งขันที่เพียงพอ

แนวโน้มอุตสาหกรรม

[]

ถ่านหินสามารถที่จะนำมาใช้ทดแทนเชื้อเพลิงประเภทอื่นได้เกือบทุกชนิดขึ้นอยู่กับความยากง่ายในการใช้งานและความต้องการพลังงานความร้อนเป็นสำคัญ
โดยแนวโน้มการใช้ถ่านหินยังคงขยายตัวเพิ่มขึ้น
เนื่องจากราคาน้ำมันเชื้อเพลิงอื่นยังมีราคาแพงกว่าถ่านหินมาก
โดยราคาถ่านหินเคลื่อนไหวลดลงมามากตั้งแต่ปี 2555 เป็นต้นมา คาดว่าราคาถ่านหินในปี 2558
น่าจะผันผวนและเคลื่อนไหวอยู่ในระดับต่ำเนื่องจากยังมีอุปทานส่วนเกิน (EXCESS SUPPLY)
และจะค่อยๆ ปรับตัวสูงขึ้นในช่วงปลายปี 2558
ทั้งนี้ตามภาวะเศรษฐกิจของโลกที่คาดว่าจะฟื้นตัวดีขึ้นเป็นลำดับ

การประกอบธุรกิจเอทานอลเป็นเชื้อเพลิง

เอทานอลหรือเรียกอีกชื่อหนึ่งว่า เอทิลแอลกอฮอล์
คือแอลกอฮอล์ที่ได้จากการแปรรูปพืชผลทางเกษตรประเภทแป้งและน้ำตาล เช่น มันสำปะหลัง,อ้อย,
กากน้ำตาล, ข้าวโพด เป็นต้น โดยผ่านกระบวนการย่อยสลาย และหมักเพื่อเปลี่ยนแป้งเป็นน้ำตาล
และกลั่นเป็นแอลกอฮอล์จนได้ความบริสุทธิ์ถึง 99.5% โดยปริมาตร ทั้งนี้เอทานอลมีสูตรโมเลกุล
C₂H₅OH มีจุดเดือดประมาณ 78 องศาเซลเซียส คุณสมบัติโดยทั่วไปเป็นของเหลวใส ไม่มีสี
ติดไฟง่าย เป็นเชื้อเพลิงที่มีค่าออกเทนสูง เนื่องจากมีออกซิเจนสูงถึง 35%
ดังนั้นหากนำเอาเอทานอลไปผสมกับน้ำมันเบนซินในอัตราส่วนที่เหมาะสมแล้วจะได้น้ำมันเชื้อเพลิงสะอาดที่เผาไหม้ได้สมบูรณ์ขึ้น
และช่วยลดมลพิษทางอากาศ โดยลดปริมาณสารประกอบไฮโดรคาร์บอน คาร์บอนมอนนอกไซด์ (CO)
และคาร์บอนไดออกไซด์ (CO₂) ซึ่งเป็นปัจจัยหลักที่ก่อให้เกิดสภาวะเรือนกระจกในชั้นบรรยากาศ
(GREEN HOUSE EFFECT) รวมทั้งลดควันดำ
สารอะโรเมติกส์และสารประกอบเบนซินซึ่งจะส่งผลดีต่อสิ่งแวดล้อม

เอทานอลเป็นสารเคมีที่สามารถใช้ทดแทนสาร MTBE (METHYL TERTIARY BUTYL ETHER)
ซึ่งเป็น สารปรุงแต่งเพื่อเพิ่มค่าออกเทน (OCTANE) ในน้ำมันเบนซิน โดยสาร MTBE
มีข้อเสียตรงที่ก่อให้เกิดคาร์บอนมอนนอกไซด์ในชั้นบรรยากาศอีกทั้งก่อให้เกิดสารตกค้างและปนเปื้อนกับน้ำใต้ดิน
ซึ่งหลายประเทศประกาศห้ามใช้แล้ว เนื่องจากก่อให้เกิดมลพิษทางอากาศ
และที่สำคัญประเทศไทยต้องจ่ายเงินเพื่อนำเข้าสาร MTBE ปีละหลาย พันล้านบาท

การผลิตเอทานอลเป็นเชื้อเพลิง

บริษัท ไทย อะโกร เอ็นเนอร์ยี่ จำกัด (มหาชน) (“ไทยอะโกรฯ”)
ซึ่งเป็นบริษัทย่อยมีกรรมวิธีการผลิตเอทานอลเพื่อใช้เป็นเชื้อเพลิง
โดยใช้กากน้ำตาลและมันสำปะหลังเป็นวัตถุดิบหลักโดยมีขั้นตอนการผลิตที่สำคัญ 4 ขั้นตอน ดังนี้

การกำหนดราคาเอทานอล

ภาครัฐโดยสำนักงานนโยบายและแผนพลังงาน (สนพ.) กระทรวงพลังงาน
จะเป็นผู้กำหนดราคาเอทานอลอ้างอิงเพื่อใช้เป็นเกณฑ์มาตรฐานในการเจรจาต่อรองระหว่างผู้ซื้อและผู้ขาย
โดยสูตรการคำนวณราคาเอทานอลอ้างอิงเป็นราคาเฉลี่ยถ่วงน้ำหนักตามปริมาณและราคาเอทานอลที่มีการซื้อขายกันจริง
ซึ่งเป็นสูตรการคำนวณราคาเอทานอลอ้างอิงใหม่ที่เริ่มใช้ตั้งแต่เดือนมิถุนายน 2556 เป็นต้นมา
โดยมีรายละเอียดดังนี้

  -------------------------------- --------------------------------------
  []                               []

                                   []
  -------------------------------- --------------------------------------

โดยที่ P_(Eth) คือ ราคาเอทานอลอ้างอิงเป็นบาทต่อลิตร ซึ่งจะประกาศทุกวันที่ 1 ของเดือน

  Q_(i) คือ
  ปริมาณการขายเอทานอลเป็นลิตรที่โรงงานผู้ผลิตเอทานอลจากมันสำปะหลังและกากน้ำตาลขายให้กับบริษัทผู้ค้าน้ำมันตามมาตรา
  7 แห่งพระราชบัญญัติการค้าน้ำมันเชื้อเพลิง พ.ศ. 2543

  P_(i) คือ
  ราคาขายเอทานอลเป็นบาทต่อลิตรที่โรงงานผู้ผลิตเอทานอลจากมันสำปะหลังและกากน้ำตาลขายให้กับบริษัทผู้ค้าน้ำมันตามมาตรา
  7 แห่งพระราชบัญญัติการค้าน้ำมันเชื้อเพลิง พ.ศ. 2543

n คือ จำนวนรายการที่จำหน่ายเอทานอล

การกำหนดราคาขายเอทานอลจะพิจารณาจากต้นทุนบวกอัตรากำไรขั้นต้นที่เหมาะสม (Cost Plus
Margin) ซึ่งนอกจากจะพิจารณาราคาเอทานอลอ้างอิงที่ประกาศโดย สนพ.
แล้วยังพิจารณาปัจจัยอื่นด้วย เช่น ราคาวัตถุดิบที่ใช้ในการผลิตเอทานอล
อุปสงค์และอุปทานของตลาด ตลอดจนภาวะการแข่งขันทั้งตลาดในประเทศและต่างประเทศ เป็นต้น

การจำหน่ายและช่องทางการจัดจำหน่าย

กรมสรรพสามิตกำหนดให้จำหน่ายเอทานอลที่ใช้เป็นเชื้อเพลิงจะต้องผ่านการแปลงสภาพเป็น
“เอทานอลแปลงสภาพ” (Denatured Ethanol)
โดยผสมกับน้ำมันเบนซินหรือน้ำมันแก๊สโซฮอล์ในสัดส่วน 0.5% ผสมกับเอทานอล 99.5%
โดยปริมาตรเพื่อให้ได้ เอทานอลแปลงสภาพสำหรับจำหน่ายให้กับบริษัทผู้ค้าน้ำมัน ตามมาตรา 7
แห่งพระราชบัญญัติการค้าน้ำมันเชื้อเพลิง พ.ศ. 2543
โดยบริษัทผู้ค้าน้ำมันจะนำเอทานอลที่ซื้อไปผสมกับน้ำมันเบนซินในอัตราส่วนผสม 10%, 20%, หรือ
85% เป็นน้ำมันแก๊สโซฮอล์ E10, E20 หรือ E85
โดยลูกค้าเป็นผู้รับผิดชอบการขนส่งเอทานอลที่ซื้อเองเป็นส่วนใหญ่
และมีบางรายที่ผู้ขายเป็นผู้รับผิดชอบการขนส่งเอทานอลที่ซื้อจนถึงคลังเก็บน้ำมันของลูกค้าซึ่งส่วนใหญ่จะขายเป็นเงินเชื่อโดยลูกค้าเป็นบริษัทน้ำมันขนาดใหญ่ที่มีความมั่นคงทางการเงินสูง
จึงไม่มีความเสี่ยงจากการที่ลูกค้าจะไม่ชำระหนี้ในอนาคต

กลยุทธ์ในการแข่งขัน

เน้นการให้บริการและการควบคุมคุณภาพสินค้าเป็นกลยุทธ์ที่สำคัญที่ทำให้ได้รับความไว้วางใจจากลูกค้า
และทำให้สามารถครอบครองตลาดไว้ได้เป็นส่วนใหญ่

ภาวะอุตสาหกรรมเอทานอล

หลังจากที่รัฐบาลประกาศยกเลิกการจำหน่ายน้ำมันเบนซิน 91 ตั้งแต่วันที่ 1 มกราคม 2556
เป็นต้นมา ปริมาณความต้องการใช้เอทานอลเพิ่มสูงขึ้นอย่างมีนัยสำคัญ
โดยปริมาณความต้องการใช้เอทานอลโดยเฉลี่ยในปี 2556 อยู่ที่ 2.57 ล้านลิตรต่อวันเพิ่มขึ้นจากปี
2555 ถึง 87.59% และความต้องการใช้เอทานอลยังเพิ่มสูงขึ้นอย่างต่อเนื่องจนถึงระดับ 3.4
ล้านลิตรต่อวันในช่วงปลายปี 2557 ที่ผ่านมา
เนื่องจากรถยนต์ที่ผลิตออกมาใหม่สามารถใช้น้ำมันแก๊สโซฮอล์ E20 และ E85 ได้มากขึ้น
กอปรกับมีการขยายสถานีบริการจำหน่ายน้ำมันแก๊สโซฮอล์ให้ครอบคลุมทั่วประเทศแต่สถานการณ์ราคาน้ำมันในตลาดโลกที่ปรับตัวลดลงอย่างต่อเนื่องและการปรับโครงสร้างราคาพลังงานของรัฐบาลในช่วงปลายปี
2557
ทำให้ราคาขายปลีกระหว่างน้ำมันเบนซินและน้ำมันแก๊สโซฮอล์มีส่วนต่างลดลงส่งผลให้ผู้ใช้น้ำมันหันไปเติมน้ำมันเบนซินมากขึ้น
อย่างไรก็ตามกระทรวงพลังงานยังส่งเสริมการใช้เอทานอลโดยกำหนดเป้าหมายการใช้เอทานอลไว้
9 ล้านลิตรต่อวันภายในปี 2564 ตามแผนพัฒนาพลังงานทดแทนและพลังงานทางเลือก 10 ปี (พ.ศ.
2555-2564)

ภาวะการแข่งขัน

ปัจจุบันประเทศไทยมีโรงงานผลิตเอทานอลที่เปิดดำเนินการแล้ว 21
โรงงานมีกำลังการผลิตเอทานอลรวมทั้งสิ้น 4,190,000 ลิตรต่อวัน
ซึ่งสามารถแบ่งตามประเภทวัตถุหลักที่ใช้ในการผลิตเอทานอลได้ดังนี้

(1) โรงงานผลิตเอทานอลจากกากน้ำตาลและน้ำอ้อยจำนวน 11 โรงงานมีกำลังการผลิตรวมทั้งสิ้น
    2,210,000 ลิตรต่อวัน

(2) โรงงานผลิตเอทานอลจากมันสำปะหลังและกากน้ำตาล จำนวน 4 โรงงาน
    มีกำลังการผลิตรวมทั้งสิ้น 700,000 ลิตรต่อวัน

(3) โรงงานผลิตเอทานอลจากมันสำปะหลัง จำนวน 6 โรงงานมีกำลังการผลิตรวมทั้งสิ้น
    1,280,000 ลิตรต่อวัน

นอกจากนี้ยังมีโรงงานผลิตเอทานอลที่อยู่ระหว่างการก่อสร้างอีก 3
โรงงานมีกำลังการผลิตรวมทั้งสิ้น 1,370,000 ลิตรต่อวัน
เมื่อโรงงานดังกล่าวสร้างเสร็จทั้งหมดจะทำให้กำลังการผลิตเอทานอลเพิ่มขึ้นเป็น 5,560,000
ลิตรต่อวันถึงแม้ปัจจุบันความต้องการใช้เอทานอลในประเทศจะเพิ่มสูงขึ้นอย่างต่อเนื่องเป็นประมาณ
3.4 ล้านลิตรต่อวันในช่วงปลายปี 2557 คิดเป็นร้อยละ 81
ของกำลังการผลิตเอทานอลทั้งหมดแต่ยังมีอุปทานเอทานอลส่วนเกิน
กอปรกับราคาน้ำมันในตลาดโลกที่ปรับตัวลดลงต่ำกว่า 50 ดอลล่าร์สหรัฐอเมริกาต่อบาร์เรล
จึงเป็นแรงกดดันให้ผู้ประกอบการเอทานอลยังต้องปรับลดราคาจำหน่ายลงตามภาวะตลาดที่เกิดขึ้น

ไทยอะโกรฯ มีส่วนแบ่งการตลาดเพิ่มขึ้นอย่างต่อเนื่องจากร้อยละ 7.37 ในปี 2553
เพิ่มขึ้นเป็นร้อยละ 13.33 ในปี 2555 ในขณะที่ปริมาณความต้องการใช้เอทานอลในปี 2556
เพิ่มขึ้นถึงร้อยละ 87.59 หรือเพิ่มขึ้นเกือบเท่าตัวเมื่อเทียบกับปี 2555
ทำให้ส่วนแบ่งตลาดของไทยอะโกรฯ ลดลงมาอยู่ที่ร้อยละ 7.12 อย่างไรก็ตามไทยอะโกรฯ
ได้วางแผนการผลิตเอทานอลเพิ่มขึ้นอย่างต่อเนื่องทั้งสองสายการผลิตในปี 2557 และ 2558
ทำให้ไทยอะโกรฯมีส่วนแบ่งตลาดเพิ่มขึ้น

+--------+-------------------+----------------------+----------------+
| ปี      | ปริมาณการใช้เอทานอล | ปริมาณการขายเอทานอล   | ส่วนแบ่งตลาดของ  |
|        |                   | แปลงสภาพของไทยอะโกรฯ |                |
|        | ในประเทศ          |                      | ไทยอะโกรฯ      |
|        |                   | (ล้านลิตร)             |                |
|        | (ล้านลิตร)          |                      | (ร้อยละ)        |
+--------+-------------------+----------------------+----------------+
| 2553   | 450.15            | 33.19                | 7.37           |
+--------+-------------------+----------------------+----------------+
| 2554   | 446.51            | 45.93                | 10.29          |
+--------+-------------------+----------------------+----------------+
| 2555   | 503.04            | 67.05                | 13.33          |
+--------+-------------------+----------------------+----------------+
| 2556   | 941.75            | 67.06                | 7.12           |
+--------+-------------------+----------------------+----------------+
| 2557   | 1,179.63          | 97.80                | 8.29           |
+--------+-------------------+----------------------+----------------+
| ที่มา :  |                   |                      |                |
| ก      |                   |                      |                |
| รมธุรกิจ |                   |                      |                |
| พลังงาน |                   |                      |                |
| ก      |                   |                      |                |
| ระทรวง |                   |                      |                |
| พลังงาน |                   |                      |                |
+--------+-------------------+----------------------+----------------+

บริษัท ลานนารีซอร์สเซส จำกัด (มหาชน) (“ลานนา”)
และบริษัทย่อยได้บริหารความเสี่ยงอย่างต่อเนื่องจนอยู่ในระดับที่ยอมรับได้
โดยมีการบริหารความเสี่ยงเพื่อลดผลกระทบที่อาจจะเกิดขึ้นดังต่อไปนี้

ความเสี่ยงด้านธุรกิจถ่านหิน

1.  ความเสี่ยงในการทำเหมืองและจัดหาถ่านหิน : บริษัทย่อยได้รับสัมปทานทำเหมืองถ่านหิน
    (COAL CONTRACT OF WORK) จากรัฐบาลแห่งประเทศอินโดนีเซีย
    โดยมีการสำรวจเพื่อประเมินปริมาณสำรองและคุณภาพของแหล่งถ่านหินอย่างละเอียดถี่ถ้วนเพื่อให้มั่นใจว่ามีปริมาณถ่านหินสำรองเพียงพอต่อการทำเหมืองและนำข้อมูลจากผลการสำรวจมาใช้เป็นข้อมูลพื้นฐานในการออกแบบและวางแผนการทำเหมือง
    (MINE MASTER PLAN)
    ฉะนั้นปัจจัยเสี่ยงจากการทำเหมืองถ่านหินส่วนใหญ่จึงเป็นเรื่องของภัยธรรมชาติ
    โดยเฉพาะประเทศอินโดนีเซียมักจะมีฝนตกชุกในแต่ละปี
    ทำให้การผลิตและการส่งมอบถ่านหินอาจมีอุปสรรคไม่เป็นไปตามเป้าหมายที่กำหนด
    จึงได้บริหารความเสี่ยงโดยวางแผนการผลิตเพื่อจัดเก็บสต๊อกถ่านหินไว้ให้เพียงพอต่อการจำหน่ายตามข้อผูกพันหรือสัญญาซื้อขายถ่านหินที่ทำไว้ล่วงหน้า

2.  ความเสี่ยงจากความผันผวนของราคาถ่านหิน :
    ราคาถ่านหินมักจะมีความผันผวนเช่นเดียวกับราคาเชื้อเพลิงชนิดอื่นซึ่งขึ้นอยู่กับอุปสงค์และอุปทานในตลาดและมักจะมีปัจจัยแวดล้อมเข้ามากระทบอยู่ตลอดเวลา
    ถึงแม้ในรอบปี 2557 ราคาถ่านหินจะปรับตัวลดลงอย่างต่อเนื่องก็ตาม
    แต่ได้วางแผนการขายถ่านหินไว้ล่วงหน้าบางส่วนเพื่อปรับแผนการผลิตและการขายถ่านหินทั้งในระยะสั้นและระยะกลางอยู่เสมอเพื่อลดผลกระทบในทางลบที่อาจจะเกิดขึ้นหากต้นทุนการผลิตถ่านหินเพิ่มสูงขึ้น
    รวมทั้งติดตามประเมินสภาวะตลาดและแนวโน้มราคาถ่านหินอย่างใกล้ชิด
    เพื่อเลือกช่วงเวลาที่เหมาะสมในการตกลงราคาซื้อขายถ่านหินกับลูกค้า
    รวมทั้งมีการปรับสัดส่วนการขายถ่านหินตามราคาตลาดโลก (INDEX LINK)
    ให้เหมาะสมสอดคล้องกับสภาวะตลาดในขณะนั้นเพื่อจำหน่ายถ่านหินให้ได้ราคาที่ดีและมีความแน่นอนเรื่องรายได้มากขึ้น

3.  ความเสี่ยงในด้านการส่งมอบถ่านหิน :
    ความเสี่ยงส่วนใหญ่คือไม่สามารถส่งมอบถ่านหินให้แก่ลูกค้าได้ตามกำหนดเวลาทำให้ต้องจ่ายค่าปรับให้กับเรือที่มาจอดรอรับสินค้า
    (Demurrage) ซึ่งส่วนใหญ่เกิดจากเหตุสุดวิสัย เช่น
    เกิดฝนตกหนักทำให้ไม่สามารถผลิตถ่านหินได้ตามแผนงานที่กำหนดไว้
    หรือการเกิดอุบัติเหตุขนาดใหญ่ที่ทำให้เครื่องจักรเสียหายมาก เป็นต้น
    โดยได้ให้ความสำคัญกับการบริหารความเสี่ยงในการส่งมอบถ่านหินอย่างมาก
    โดยกำหนดให้มีการสื่อสารระหว่างฝ่ายผลิตและฝ่ายขายอย่างใกล้ชิด
    มีระบบติดตามข้อมูลการผลิตและการขนส่งถ่านหินอยู่ตลอดเวลาจนทำให้สามารถปรับเปลี่ยนแผนการส่งมอบถ่านหินได้ทันต่อสถานการณ์ที่เกิดขึ้นโดยไม่มีการจ่ายค่าปรับอันเนื่องจากการส่งมอบถ่านหินล่าช้าในปี
    2557 ที่ผ่านมา

4.  ความเสี่ยงจากการพึ่งพิงการขายถ่านหินให้ลูกค้ารายใหญ่ :
    รายได้ส่วนใหญ่มาจากการขายถ่านหินของบริษัทย่อยในประเทศอินโดนีเซีย โดยในปี 2557
    บริษัทย่อยในประเทศอินโดนีเซียสามารถหาลูกค้ารายใหม่เพิ่มขึ้นเรื่อยๆ
    โดยจะไม่พึ่งพิงลูกค้ารายใดรายหนึ่งเกินร้อยละ 30
    กอปรกับถ่านหินยังมีราคาถูกกว่าเชื้อเพลิงชนิดอื่นมากและมีผู้ประกอบการอุตสาหกรรมหันมาใช้ถ่านหินมากขึ้นทุกปีจึงมีอุปสงค์รองรับการหาลูกค้ารายใหม่
    ๆ เพิ่มขึ้นเพื่อกระจายความเสี่ยงให้มีผลกระทบน้อยที่สุด

5.  ความเสี่ยงเนื่องจากลูกค้าไม่ชำระหนี้ค่าถ่านหิน :
    การขายถ่านหินในประเทศส่วนใหญ่จะขายเป็นเงินเชื่อ
    ยกเว้นการขายถ่านหินของบริษัทย่อยในประเทศอินโดนีเซียซึ่งลูกค้าต้องเปิด LETTER OF
    CREDIT การขายสินเชื่อจะพิจารณาเฉพาะลูกค้าที่มีคุณภาพเท่านั้น
    ทั้งนี้ลานนาได้จัดตั้งคณะกรรมการพิจารณาการให้เครดิตแก่ลูกค้าเพื่อกลั่นกรองและเน้นการขายเชื่ออย่างระมัดระวัง
    นอกจากนี้ยังได้จัดให้มีการตั้งสำรองเผื่อหนี้สงสัยจะสูญไว้ในบัญชีโดยพิจารณาจากคุณภาพและอายุหนี้ที่คงค้างเพื่อไม่ให้เกิดผลกระทบต่องบการเงินในอนาคตหากมีหนี้สูญเกิดขึ้น

6.  ความเสี่ยงด้านสินค้าทดแทน :
    เมื่อเปรียบเทียบกับราคาต่อหน่วยของค่าความร้อนที่เท่ากันของเชื้อเพลิงทดแทนอย่างอื่นอันได้แก่
    น้ำมันเตา น้ำมันดีเซล
    และก๊าซธรรมชาติแล้วจะเห็นได้ว่าถ่านหินยังคงมีราคาต่อหน่วยของค่าความร้อนที่ต่ำกว่าเชื้อเพลิงชนิดอื่นมาก
    จึงประเมินได้ว่าความเสี่ยงด้านสินค้าทดแทนยังอยู่ในเกณฑ์ที่ต่ำมาก

7.  ความเสี่ยงด้านการเปลี่ยนแปลงปริมาณสำรองถ่านหิน :
    เพื่อลดความเสี่ยงจากการลดลงของปริมาณสำรองถ่านหิน
    จึงมีนโยบายที่จะจัดซื้อจัดหาแหล่งถ่านหินแหล่งใหม่เพิ่มเติมเพื่อชดเชยปริมาณถ่านหินที่ใช้ไปในแต่ละปีอยู่ตลอดเวลา
    ตลอดจนการศึกษาและประเมินประสิทธิภาพของการวางแผนและการทำเหมือง
    (OPERATIONAL AUDIT)
    เพื่อให้มั่นใจว่าการออกแบบการทำเหมืองและขั้นตอนการผลิตถ่านหินที่ดำเนินการอยู่ถูกต้องเหมาะสมสอดคล้องกับสภาพภูมิประเทศและลักษณะการวางตัวของแหล่งถ่านหินเพื่อเป็นหลักประกันว่าการดำเนินงานทุกขั้นตอนของการผลิตถ่านหินเป็นไปตามมาตรฐานสากลและมีประสิทธิภาพประสิทธิผลสูงสุดเพื่อให้ปริมาณสำรองถ่านหินถูกนำไปใช้หาประโยชน์อย่างเต็มที่ในเชิงพาณิชย์ตามมาตรฐาน
    THE AUSTRALASIAN CODE FOR REPORTING MINERAL STANDARDS (“JORC CODE”)

8.  ความเสี่ยงจากการดำเนินงานของผู้รับจ้างทำเหมืองถ่านหิน :
    บริษัทย่อยใช้วิธีการว่าจ้างผู้รับเหมาในการทำเหมืองถ่านหิน
    ดังนั้นหากผู้รับเหมาไม่สามารถดำเนินงานได้ตามแผนงานที่กำหนดไว้เนื่องจากมีปัญหาต่างๆ
    เช่น การจัดซื้อจัดหาเครื่องจักรไม่เป็นไปตามกำหนด หรือการซ่อมบำรุงไม่ได้มาตรฐาน
    การดำเนินงานที่ขาดประสิทธิภาพหรือมีปัญหาแรงงาน เป็นต้น
    เหตุดังกล่าวย่อมส่งผลกระทบต่อการผลิตและการจำหน่ายถ่านหินของบริษัทย่อย
    ฉะนั้นเพื่อป้องกันความเสี่ยงในเรื่องนี้บริษัทฯ
    จึงจัดให้มีผู้รับเหมามากกว่าหนึ่งรายโดยคัดเลือกเฉพาะผู้รับเหมาที่มีความน่าเชื่อถือ
    มีประสบการณ์และประวัติการทำงานที่ดี
    และทำสัญญาว่าจ้างอย่างต่ำเป็นเวลาสามปีเพื่อให้มีปริมาณงานมากพอในการจัดหาแหล่งเงินทุนของผู้รับเหมาแต่ละราย
    นอกจากนี้บริษัทย่อยมีการจัดประชุมร่วมกับผู้รับเหมาแต่ละรายเป็นประจำทุกสัปดาห์
    เพื่อรับทราบแผนปฏิบัติงาน และร่วมกันหาแนวทางแก้ไขปัญหาที่อาจจะเกิดขึ้น

9.  ความเสี่ยงจากการเปลี่ยนแปลงกฎระเบียบและนโยบายของภาครัฐในประเทศที่บริษัทฯเข้าไปลงทุน
    :
    บริษัทย่อยอาจจะเผชิญกับความเสี่ยงในการเปลี่ยนแปลงกฎระเบียบและนโยบายของภาครัฐในประเทศอินโดนีเซีย
    ซึ่งอาจส่งผลกระทบต่อการดำเนินงานในอนาคตได้ โดยในปี 2552
    รัฐบาลอินโดนีเซียได้ออกกฎหมายเหมืองแร่ฉบับใหม่ (NEW MINING LAW)
    ซึ่งอาจจะส่งผลต่อข้อตกลงในสัญญาสัมปทานทำเหมืองถ่านหิน (COAL CONTRACT OF WORK)
    ที่บริษัทฯ ทำไว้ นอกจากนั้นรัฐบาลอินโดนีเซียได้เริ่มบังคับใช้กฎหมาย DMO (DOMESTIC
    MARKET OBLIGATION)
    ซึ่งกำหนดให้ผู้ประกอบการต้องจำหน่ายถ่านหินส่วนหนึ่งเพื่อตอบสนองความต้องการใช้ถ่านหินในประเทศให้เพียงพอและใช้กฎหมาย
    PRICE REGULATION
    ซึ่งกำหนดราคาจำหน่ายถ่านหินขั้นต่ำสำหรับส่งออกไปจำหน่ายต่างประเทศ
    เพื่อป้องกันไม่ให้จำหน่ายถ่านหินออกไปต่างประเทศในราคาที่ต่ำเกินไปเพราะจะทำให้รัฐบาลเก็บภาษีหรือค่าธรรมเนียมส่งออก
    (ROYALTY FEE) ได้ต่ำ อย่างไรก็ตามในปี 2557 บริษัทฯ
    ได้ลงนามในข้อตกลงกับรัฐบาลอินโดนีเซียโดยคงข้อกำหนดของสัญญาเดิมเป็นหลักส่งผลให้มาตรการดังกล่าวไม่ส่งผลกระทบอย่างมีนัยสำคัญต่อการดำเนินกิจการของบริษัทฯ

10. ความเสี่ยงด้านสิ่งแวดล้อม :
    ลานนาและบริษัทย่อยมิได้ละเลยจิตสำนึกและความรับผิดชอบที่มีต่อสังคมชุมชนและสิ่งแวดล้อม
    การทำเหมืองถ่านหินของบริษัทย่อยจะต้องปฏิบัติตามแผนผังโครงการทำเหมืองและรายงานผลกระทบสิ่งแวดล้อม
    (ENVIRONMENTAL IMPACT ANALYSIS STUDY)
    ที่ได้รับการอนุมัติจากหน่วยราชการและจัดให้มีการฟื้นฟูสภาพพื้นที่เพื่อปรับปรุงสภาพแวดล้อมและระบบนิเวศวิทยาภายหลังการทำเหมืองให้อยู่ในสภาพที่ดี
    ด้วยการปลูกต้นไม้ที่มีคุณค่าเชิงอนุรักษ์และมีการปรับปรุงพื้นที่เพื่อใช้ในกิจกรรมต่าง ๆ เช่น
    พื้นที่เพื่อการเกษตร อ่างเก็บน้ำ การอยู่อาศัย เป็นต้น โดย PT. LANNA HARITA
    INDONESIA (LHI) และ PT. SINGLURUS PRATAMA (SGP)
    ซึ่งเป็นบริษัทย่อยที่ประกอบธุรกิจทำเหมืองถ่านหินในประเทศอินโดนีเซียก็ได้รับรางวัลด้านสิ่งแวดล้อมอย่างต่อเนื่องในปี
    2557 เนื่องจากสามารถบริหารจัดการสิ่งแวดล้อมได้ดีหรือดีกว่าข้อกำหนดของกฎหมาย

สำหรับศูนย์จำหน่ายถ่านหินอยุธยา
ซึ่งเป็นสถานประกอบการในประเทศก็ได้ดูแลด้านสิ่งแวดล้อมด้วยการปลูกต้นไม้เพื่อสร้างแนวกันลมสำหรับป้องกันฝุ่นละออง
รวมทั้งติดตั้งสเปย์แรงดันสูงพรมน้ำบริเวณรอบ ๆ
พื้นที่กองเก็บถ่านหินและเส้นทางการลำเลียงถ่านหิน
ส่วนน้ำทิ้งก็มีการรวบรวมเข้าบ่อกักตะกอนไม่ให้ตะกอนไหลลงสู่แม่น้ำสาธารณะ
ควบคุมรถบรรทุกให้คลุมผ้าใบและมีบ่อล้างล้อสำหรับรถบรรทุกถ่านหินเพื่อป้องกันเศษวัสดุติดพื้นถนนสาธารณะ
มีการตรวจสอบคุณภาพอากาศและน้ำอย่างสม่ำเสมอ และได้ก่อสร้างโรงเรือนขนาดใหญ่ในปี 2557
เพื่อกองเก็บและขนถ่ายถ่านหินให้อยู่ภายในโรงเรือนที่ปิดมิดชิดจำนวน 1 ยูนิตขนาดความจุ 6,000
ตัน โดยได้ใช้เงินลงทุนประมาณ 40
ล้านบาทซึ่งสามารถควบคุมฝุ่นละอองได้อย่างมีประสิทธิภาพประสิทธิผลมากยิ่งขึ้น
โดยได้วางแผนที่จะก่อสร้างเพิ่มเติมในปี 2558 อีก 1 ยูนิตโดยใช้เงินลงทุนประมาณ 50
ล้านบาทเพื่อปรับปรุงวิธีการกองเก็บและขนถ่ายถ่านหินจากพื้นที่โล่งแจ้งให้อยู่ภายในโรงเรือนที่ปิดมิดชิดทั้งหมดเพื่อลดผลกระทบและการฟุ้งกระจายของฝุ่นละอองให้น้อยที่สุด

ความเสี่ยงด้านธุรกิจเอทานอล

บริษัท ไทย อะโกร เอ็นเนอร์ยี่ จำกัด (มหาชน) (“TAE”)
ซึ่งเป็นบริษัทย่อยในประเทศไทยที่ประกอบธุรกิจผลิตเอทานอลเพื่อใช้ผสมกับน้ำมันเบ็นซินในอัตราส่วนต่างๆ
เป็นน้ำมันแก๊สโซฮอล์ E10, E20 และ E85 ใช้เป็นเชื้อเพลิงสำหรับรถยนต์โดยทั่วไป
โดยมีการบริหารความเสี่ยงเพื่อลดผลกระทบที่อาจจะเกิดขึ้นดังต่อไปนี้

(1) ความเสี่ยงด้านการจัดหาวัตถุดิบหลัก

กากน้ำตาลเป็นวัตถุดิบหลักที่ใช้ในการผลิตเอทานอลคิดเป็นสัดส่วนมากกว่าร้อยละ 80
ของต้นทุนการผลิตเอทานอลโดยรวม
โดยที่กากน้ำตาลเป็นผลิตภัณฑ์พลอยได้จากโรงงานอุตสาหกรรมน้ำตาล
ดังนั้นปริมาณผลผลิตกากน้ำตาลในแต่ละปีจะมีมากน้อยเพียงใดขึ้นอยู่กับปริมาณอ้อยที่เข้าหีบของโรงงานน้ำตาลในแต่ละปี
โดยอ้อย 1 ตันที่เข้าหีบจะได้ผลผลิตกากน้ำตาลประมาณ 45 - 50 กิโลกรรม คิดเป็นร้อยละ
4.5 - 5 ของปริมาณอ้อยที่เข้าหีบ ทั้งนี้ปัจจัยที่มีผลกระทบต่อปริมาณอ้อยที่เข้าหีบในแต่ละปีคือ (ก)
พื้นที่ในการเพาะปลูกอ้อยซึ่งจะผันแปรตามผลตอบแทนของการปลูกอ้อยเมื่อเทียบกับพืชไร่ชนิดอื่น และ
(ข) ผลผลิตอ้อยต่อพื้นที่เพาะปลูกซึ่งจะผันแปรตามสภาพดินฟ้าอากาศในแต่ละปี โดย TAE
จะจัดหากากน้ำตาลโดยทำสัญญาซื้อขายระยะยาวกับผู้ผลิตและหรือผู้จัดจำหน่ายกากน้ำตาลในประเทศเพื่อตกลงปริมาณกากน้ำตาลและกำหนดเวลาส่งมอบไว้ล่วงหน้าในแต่ละปี
ซึ่งจะช่วยให้สามารถบริหารสต๊อกกากน้ำตาลและวางแผนการผลิตเอทานอลได้อย่างมีประสิทธิภาพประสิทธิผล
และยังช่วยลดความเสี่ยงที่อาจจะต้องหยุดหรือชะลอการผลิตเอทานอล
เนื่องจากไม่สามารถจัดหาวัตถุดิบกากน้ำตาลได้อย่างเพียงพอ

  (2) ความเสี่ยงจากความผันผวนของราคาวัตถุดิบหลัก

วัตถุดิบกากน้ำตาลเป็นต้นทุนหลักคิดเป็นสัดส่วนมากกว่าร้อยละ 80 ของต้นทุนการผลิตโดยรวม
การเปลี่ยนแปลงราคากากน้ำตาลจะส่งผลโดยตรงต่อต้นทุนการผลิตเอทานอล
ทั้งนี้ราคาของกากน้ำตาลจะผันแปรตามอุปสงค์และอุปทานในตลาดในทิศทางเดียวกับการเปลี่ยนแปลงราคาอ้อยและน้ำตาล
โดยจะขึ้นอยู่กับปริมาณอ้อยที่ผลิตได้ในแต่ละปี
ซึ่งอาจได้รับผลกระทบจากจำนวนพื้นที่การเพาะปลูกอ้อยและสภาพดินฟ้าอากาศ
หากพื้นที่การเพาะปลูกอ้อยลดลงหรือสภาพภูมิอากาศแห้งแล้งจนเป็นเหตุให้ปริมาณผลผลิตอ้อยทั่วประเทศลดลง
จะส่งผลทำให้ปริมาณผลผลิตน้ำตาลและกากน้ำตาลในประเทศลดลงไปด้วย
และทำให้ราคากากน้ำตาลเพิ่มสูงขึ้น
นอกจากนี้ราคากากน้ำตาลยังมีลักษณะเป็นฤดูกาลกล่าวคือในช่วงฤดูหีบอ้อย
(เดือนพฤศจิกายนถึงเดือนพฤษภาคมของทุกปี)
ราคากากน้ำตาลจะมีราคาต่ำเนื่องจากเป็นช่วงที่ปริมาณกากน้ำตาลในท้องตลาดมีจำนวนมาก
และราคากากน้ำตาลจะค่อยๆ ปรับตัวสูงขึ้นเมื่อปริมาณกากน้ำตาลลดลง
ดังนั้นหากราคากากน้ำตาลมีการปรับตัวสูงขึ้นอย่างรวดเร็วอาจส่งผลกระทบต่อต้นทุนขายและอัตรากำไรเนื่องจากไม่สามารถปรับราคาขายเอทานอลได้ในอัตราที่เท่ากัน
หรือมากกว่าอัตราการเพิ่มขึ้นของต้นทุนหรือราคาวัตถุดิบดังกล่าว อย่างไรก็ตาม TAE
มีนโยบายกำหนดราคาเอทานอลจากต้นทุนบวกกำไรขั้นต้นที่เหมาะสม
ซึ่งมีการตรวจสอบราคากากน้ำตาลอย่างสม่ำเสมอ
เพื่อให้สามารถประมาณการต้นทุนการผลิตได้อย่างถูกต้องและใกล้เคียงความเป็นจริงมากที่สุด
กอปรกับ TAE เป็นผู้ประกอบการรายแรกๆ
ที่ได้รับอนุญาตให้ตั้งโรงงานผลิตและจำหน่ายเอทานอลเพื่อใช้เป็นเชื้อเพลิง
ทำให้ผู้บริหารมีความรู้ความเข้าใจ และประสบการณ์ในอุตสาหกรรมอย่างลึกซึ้ง
และมีความสัมพันธ์ที่ดีกับผู้ผลิตและ/หรือ ผู้จัดจำหน่ายกากน้ำตาล
ทำให้สามารถคาดการณ์แนวโน้มราคากากน้ำตาลได้เป็นอย่างดี
โดยที่ผ่านมาผู้บริหารได้ติดตามการเคลื่อนไหวของปริมาณและราคากากน้ำตาลอย่างใกล้ชิด
เพื่อให้สามารถจัดหากากน้ำตาลได้อย่างเพียงพอในราคาที่ทำให้ต้นทุนการผลิตเอทานอลสามารถแข่งขันได้
โดยมีนโยบายในการเจรจาทำสัญญาซื้อกากน้ำตาลจากผู้ผลิต
และ/หรือผู้จำหน่ายกากน้ำตาลล่วงหน้าก่อนช่วงฤดูหีบอ้อย

(3) ความเสี่ยงจากการพึ่งพิงผู้จำหน่ายวัตถุดิบหลัก

TAE มีการสั่งซื้อวัตถุดิบกากน้ำตาลจากบริษัท น้ำตาลมิตรผล จำกัด (“มิตรผล”)
ในสัดส่วนที่สูงประมาณร้อยละ 46-50 ของมูลค่าการสั่งซื้อกากน้ำตาลทั้งหมด
เนื่องจากโรงงานน้ำตาลมิตรผลตั้งอยู่ในบริเวณใกล้เคียงกับโรงงานของ TAE ที่จังหวัดสุพรรณบุรี
ซึ่งจะช่วยประหยัดต้นทุนกากน้ำตาลได้ส่วนหนึ่ง
อย่างไรก็ตามการสั่งซื้อกากน้ำตาลจากมิตรผลในสัดส่วนที่สูงดังกล่าวอาจจะมีความเสี่ยงหากมิตรผลไม่สามารถส่งมอบกากน้ำตาลได้ตามปริมาณและเวลาที่กำหนด
เนื่องจากบริษัทในกลุ่มมิตรผลเองก็มีการประกอบธุรกิจผลิตและจำหน่ายเอทานอลด้วย
ซึ่งต้องใช้กากน้ำตาลเป็นวัตถุดิบเช่นเดียวกัน TAE ตระหนักถึงความเสี่ยงดังกล่าว
จึงได้ทำสัญญาซื้อกากน้ำตาลจากมิตรผลจำนวน 200,000 ต้นต่อปี เป็นระยะเวลา 15 ปี
เริ่มตั้งแต่ปี 2548 ถึง 2562 และยังมีการจัดซื้อกากน้ำตาลจากรายอื่นเพิ่มเติมอีก 2
รายโดยทำสัญญาซื้อขายกากน้ำตาลระยะยาว 5 ปีเริ่มตั้งแต่ปี 2557 ถึง 2561
เพื่อลดการพึ่งพิงผู้จำหน่ายกากน้ำตาลรายใดรายหนึ่งเป็นหลัก

(4) ความเสี่ยงจากการพึ่งพิงลูกค้ารายใหญ่

TAE ประกอบธุรกิจผลิตและจำหน่ายเอทานอลเพื่อใช้เป็นเชื้อเพลิง
ซึ่งจะนำไปผสมกับน้ำมันเบนซินเป็นน้ำมันแก๊สโซฮอล์จำหน่ายแก่ประชาชนทั่วไป
ดังนั้นเอทานอลที่ผลิตได้ทั้งหมดจะจำหน่ายให้แก่ลูกค้าที่เป็นผู้ค้าน้ำมันตามมาตรา 7
แห่งพระราชบัญญัติการค้าน้ำมันเชื้อเพลิง พ.ศ. 2543 ประมาณ 12
รายซึ่งถือว่าเป็นตลาดที่มีผู้ซื้อน้อยราย
ส่งผลให้ผู้ซื้อรายใหญ่หรือผู้ซื้อที่มีความต้องการเอทานอลในปริมาณมากมีอำนาจต่อรองทั้งเรื่องราคาจำหน่ายและเงื่อนไขประกอบการซื้อขาย
โดยในปี 2557 TAE จำหน่ายเอทานอลแปลงสภาพให้กับลูกค้ารายใหญ่ ซึ่งได้แก่บริษัท ปตท. จำกัด
(มหาชน) และบริษัท บางจากปิโตรเลียม จำกัด (มหาชน) คิดเป็นร้อยละ 67
ของปริมาณการจำหน่ายทั้งหมด หาก TAE
สูญเสียลูกค้ารายใหญ่หรือลูกค้าดังกล่าวลดปริมาณการซื้อเอทานอลจาก TAE
อาจจะส่งผลกระทบต่อรายได้และผลประกอบการของ TAE ได้ในอนาคต TAE
จึงเน้นการสร้างความสัมพันธ์อันดีแก่กลุ่มลูกค้าเดิมและพยายามลดการพึ่งพิงลูกค้ารายใดรายหนึ่งเป็นพิเศษ
โดยการขยายฐานลูกค้าไปสู่ลูกค้ารายอื่นมากยิ่งขึ้นทั้งนี้เพื่อให้สามารถจำหน่ายเอทานอลได้ตามเป้าหมายด้วยเงื่อนไขและราคาที่ดีที่สุด

(5) ความเสี่ยงจากนโยบายของภาครัฐ

คณะกรรมการนโยบายพลังงานแห่งชาติ (กพช.) ได้มีมติเห็นชอบเมื่อวันที่ 15 ธันวาคม 2557
ให้ปรับโครงสร้างราคาน้ำมันเชื้อเพลิงโดยมีกรอบและแนวทางหลักดังนี้คือ (1)
ราคาพลังงานต้องสะท้อนต้นทุนที่แท้จริง (2)
ราคาน้ำมันเชื้อเพลิงในภาคการขนส่งควรจะมีอัตราภาษีสรรพสามิตที่ใกล้เคียงกัน (3)
ให้กองทุนน้ำมันฯ มีภารกิจเพื่อการรักษาเสถียรภาพราคาและส่งเสริมพลังงานทดแทน (4)
ลดการชดเชยข้ามประเภทเชื้อเพลิง (Cross Subsidy) (5)
ค่าการตลาดของผู้ค้าน้ำมันดีเซลและเบนซินโดยเฉลี่ยให้อยู่ในระดับที่เหมาะสมและเป็นธรรม
โดยมอบหมายให้คณะกรรมการบริหารนโยบายพลังงาน (กบง.)
ไปกำหนดราคาให้อยู่ในระดับที่เหมาะสมและสะท้อนต้นทุนที่แท้จริง และ (6)
ช่วยเหลือกลุ่มผู้มีรายได้น้อยและยังสามารถนำภาษีที่จัดเก็บได้ไปใช้ในการพัฒนาโครงสร้างพื้นฐานและสาธารณูปโภคที่ได้รับผลกระทบจากการใช้น้ำมันเชื้อเพลิง
ซึ่งจากการปรับโครงสร้างน้ำมันเชื้อเพลิง
กอปรกับราคาน้ำมันในตลาดโลกที่ทรงตัวอยู่ในระดับต่ำส่งผลให้ส่วนต่างราคาขายปลีกน้ำมันแก๊สโซฮอล์
91, แก๊สโซฮอล์ E20 และแก๊สโซฮอล์ E 85 เมื่อเทียบกับน้ำมันเบนซิน 95
ลดลงซึ่งจะส่งผลโดยตรงต่อความต้องการใช้เอทานอลภายในประเทศ
ส่วนการกำหนดโควต้าให้ผู้ค้าน้ำมันซื้อเอทานอลที่ผลิตจากมันสำปะหลังและกากน้ำตาลนั้น
ปัจจุบันยังเป็นเพียงการขอความร่วมมือจากผู้ค้าน้ำมันไม่ใช่มาตรการบังคับ
แต่หากภาครัฐบังคับใช้มาตรการดังกล่าวก็เท่ากับเป็นการกีดกันผู้ผลิตเอทานอลจากกากน้ำตาลทำให้ไม่สามารถขยายตลาด
เอทานอลในประเทศได้ โดย TAE
จะต้องบริหารการผลิตและจำหน่ายเอทานอลให้เกิดประสิทธิภาพประสิทธิผลสูงสุด
โดยมุ่งเน้นการรักษาคุณภาพผลิตภัณฑ์และความสัมพันธ์อันดีกับลูกค้าเพื่อให้มั่นใจได้ว่าจะสามารถรักษาฐานลูกค้าไว้ได้ในระยะยาว

(6)
ความเสี่ยงจากการใช้ก๊าซชีวภาพเป็นเชื้อเพลิงหลักสำหรับผลิตไอน้ำเพื่อใช้ในกระบวนการผลิตเอทานอล

TAE
ใช้เชื้อเพลิงก๊าซชีวภาพเป็นเชื้อเพลิงหลักสำหรับผลิตไอน้ำและไฟฟ้าเพื่อใช้ในกระบวนการผลิตเอทานอล
จากเดิมที่ใช้น้ำมันเตาเป็นเชื้อเพลิงในการผลิตเอทานอล จึงช่วยลดต้นทุนค่าเชื้อเพลิงได้อย่างมาก
ปัจจุบัน TAE สามารถผลิตก๊าซชีวภาพได้รวมทั้งสิ้น 142,000 ลูกบาศก์เมตรต่อวัน
หากผลิตเอทานอลเต็มทั้งสองสายการผลิตจะมีความต้องการใช้ก๊าซชีวภาพรวมทั้งสิ้นประมาณ
126,000 ลูกบาศก์เมตรต่อวัน
ซึ่งนอกจากจะผลิตก๊าซชีวภาพสำหรับใช้เป็นเชื้อเพลิงในกระบวนการผลิตเอทานอลได้อย่างพอเพียงแล้วยังมีก๊าซชีวภาพเหลือสำหรับการผลิตไฟฟ้าขนาด
3 เมกะวัตต์ใช้เองในโรงงานด้วย อย่างไรก็ตามอาจจะมีความเสี่ยงหากเกิดภัยธรรมชาติขึ้น เช่น
เกิดลมพายุทำให้บ่อผลิตก๊าซชีวภาพได้รับความเสียหายหรือกระบวนการผลิตก๊าซชีวภาพต้องหยุดชะงักลง
และต้องหันไปใช้เชื้อเพลิงชนิดอื่นแทน (เช่น น้ำมันเตา กะลาปาล์ม)
ที่มีราคาแพงกว่าการผลิตก๊าซชีวภาพใช้เอง โดย TAE ตระหนักถึงความเสี่ยงดังกล่าว
จึงได้ทำการปรับปรุงโครงสร้างบ่อผลิตก๊าซชีวภาพให้มีความมั่นคงแข็งแรงและจัดให้มีหน่วยงานดูแลระบบผลิตก๊าซชีวภาพทุกระบบอย่างใกล้ชิด
โดยมีการซ่อมแซมบำรุงรักษาเครื่องจักรอุปกรณ์ต่างๆ อย่างสม่ำเสมอ
เพื่อให้สามารถผลิตก๊าซชีวภาพได้อย่างต่อเนื่องและมีประสิทธิภาพประสิทธิผลสูงสุด

(7) ความเสี่ยงจากผลกระทบต่อสิ่งแวดล้อม

TAE ตระหนักถึงผลกระทบต่อสิ่งแวดล้อม ทั้งมลภาวะอากาศ น้ำเสีย และเสียง
โดยมีการตรวจสอบคุณภาพของอากาศและเสียงเพื่อให้เป็นไปตามมาตรฐานข้อกำหนดของภาครัฐอย่างเคร่งครัดและสม่ำเสมอ
ส่วนของน้ำกากส่า (SPENT WASH) ซึ่งเป็นน้ำเสียที่เกิดจากกระบวนการกลั่นเอทานอลนั้น TAE
มีนโยบายในการนำน้ำกากส่าดังกล่าวมาผ่านกระบวนการบำบัดจนได้มาตรฐานที่กำหนด
และจะไม่ระบายน้ำกากส่าที่ผ่านการบำบัดแล้วลงสู่พื้นที่หรือลำรางสาธารณะตามข้อกำหนดที่เรียกว่า
“ZERO DISCHAGE” ซึ่งในช่วงที่ผ่านมา TAE
ยังไม่เคยถูกดำเนินคดีเกี่ยวกับปัญหาด้านสิ่งแวดล้อมมาก่อน
เนื่องจากตระหนักถึงความสำคัญต่อสิ่งแวดล้อมและมลพิษต่างๆ
ที่อาจเกิดขึ้นจากกระบวนการผลิตดังกล่าวข้างต้น นอกจากนี้ TAE
ยังได้รับการรับรองมาตรฐานการจัดการสิ่งแวดล้อม ISO 14001:2004 ซึ่งเป็นเครื่องพิสูจน์ได้ว่า
TAE มีระบบการจัดการสิ่งแวดล้อมที่ดีและเป็นไปตามมาตรฐานที่กำหนด

(8) ความเสี่ยงจากการปฏิบัติตามเงื่อนไขที่กำหนดไว้ในสัญญากู้ยืมเงินจากสถาบันการเงิน

(8.1)การดำรงอัตราส่วนหนี้สินต่อส่วนของผู้ถือหุ้น (DEBT TO EQUITY RATIO : D/E)
และอัตราส่วนความสามารถ ในการชำระหนี้ (DEBT SERVICE COVERAGE RATIO : DSCR)
ตามที่ธนาคารผู้ให้กู้กำหนด

TAE มีสัญญากู้ยืมระยะยาวเงินจากธนาคารพาณิชย์แห่งหนึ่งคงเหลือ ณ วันสิ้นปี 2557 จำนวน 658
ล้านบาท โดย TAE สามารถปฏิบัติตามเงื่อนไขและสามารถดำรงอัตราส่วนต่าง ๆ
ตามที่กำหนดในสัญญาเงินกู้ และมีวงเงินกู้ระยะสั้นจากธนาคารพาณิชย์สามแห่งเป็นเงิน 1,350
ล้านบาทเพื่อใช้เป็นเงินทุนหมุนเวียนสำหรับจัดซื้อวัตถุดิบกากน้ำตาล ซึ่ง ณ วันสิ้นปี 2557
มีเงินกู้ระยะสั้นที่ใช้จริงเป็นเงิน 963.15 ล้านบาทโดย TAE
ไม่มีปัญหาผิดนัดผิดสัญญาการกู้ยืมเงินแต่อย่างใด

(8.2)การดำรงสัดส่วนการถือหุ้นของลานนาใน TAE ไม่ให้ต่ำกว่าร้อยละ 50
ของจำนวนหุ้นทั้งหมดตลอดอายุสัญญากู้ยืมเงิน

ธนาคารพาณิชย์ผู้ให้กู้ได้กำหนดเงื่อนไขเกี่ยวกับการดำรงสัดส่วนการถือหุ้นของลานนาใน TAE
ไม่ให้ต่ำกว่าร้อยละ 50 ของจำนวนหุ้นทั้งหมดตลอดอายุสัญญากู้ยืมเงิน TAE
จึงมีความเสี่ยงที่อาจผิดเงื่อนไขตามสัญญากู้ยืมเงิน และทำให้ธนาคารผู้ให้กู้สามารถเรียกให้ TAE
ชำระคืนเงินกู้ยืมทั้งหมด ซึ่งอาจส่งผลต่อสภาพคล่องและการประกอบธุรกิจของ TAE ในที่สุด
หากลานนาจำหน่ายหุ้นที่ตนถืออยู่ใน TAE และทำให้สัดส่วนการถือหุ้นลดลงเหลือน้อยกว่าร้อยละ 50
ของจำนวนหุ้นทั้งหมด
โดยฝ่ายจัดการได้รายงานให้คณะกรรมการลานนาทราบถึงเงื่อนไขที่ต้องดำรงสัดส่วนการถือหุ้นในTAE
ดังกล่าวแล้ว หากลานนามีแผนจะลดสัดส่วนการถือหุ้นใน TAE ในอนาคตก็จะแจ้งให้ TAE
ทราบล่วงหน้าก่อน เพื่อให้ TAE
สามารถเจรจากับธนาคารผู้ให้กู้ในการที่จะปฏิบัติตามเงื่อนไขที่กำหนดในสัญญากู้ยืมเงินได้โดยไม่ผิดสัญญา

(8.3) การที่TAE จะต้องได้รับความยินยอมเป็นลายลักษณ์อักษรจากธนาคารผู้ให้กู้ก่อน
จึงจะสามารถก่อหนี้เพิ่มได้

ธนาคารพาณิชย์ผู้ให้กู้ได้กำหนดเงื่อนไขให้ TAE
ต้องได้รับความยินยอมเป็นลายลักษณ์อักษรจากธนาคารผู้ให้กู้ก่อนจึงจะสามารถก่อหนี้เพิ่มขึ้นได้
ซึ่งอาจส่งผลทำให้ TAE ไม่สามารถจัดหาเงินกู้ยืมจากธนาคารพาณิชย์แห่งอื่นเพิ่มเติมได้ในอนาคต
และอาจส่งผลกระทบต่อสภาพคล่องได้
รวมทั้งอาจเป็นการพึ่งพิงสินเชื่อหลักจากธนาคารพาณิชย์เพียงแห่งเดียว
ซึ่งอาจทำให้มีความเสี่ยงหาก TAE ไม่ได้รับการสนับสนุนทางการเงินจากธนาคารพาณิชย์ดังกล่าว
โดย TAE
ได้พิจารณาเห็นว่าวงเงินกู้ระยะสั้นที่มีอยู่ในปัจจุบันเพียงพอต่อการใช้เป็นเงินทุนหมุนเวียนในกิจการแล้ว
นอกจากนี้ TAE ยังได้เข้าจดทะเบียนในตลาดหลักทรัพย์แห่งประเทศไทยเมื่อกลางปี 2557
ที่ผ่านช่วยทำให้ TAE สามารถจัดหาเงินทุนจากแหล่งอื่นๆ ได้เพิ่มขึ้นในอนาคต

(9) ความเสี่ยงจากการที่ TAE ไม่สามารถจ่ายเงินปันผลให้แก่ผู้ถือหุ้นในอนาคต

ธนาคารพาณิชย์ผู้ให้กู้ได้กำหนดเงื่อนไขว่า TAE จะไม่สามารถจ่ายเงินปันผลให้แก่ผู้ถือหุ้นได้ หาก
TAE ไม่สามารถปฏิบัติตามเงื่อนไขที่กำหนดในสัญญากู้ยืมเงินกับธนาคารผู้ให้กู้ เช่น
การดำรงอัตราส่วน D/E และ DSCR การดำรงสัดส่วนการถือหุ้นของลานนา เป็นต้น จะส่งผลทำให้
TAE ไม่สามารถจ่ายเงินปันผลให้แก่ผู้ถือหุ้นซึ่งรวมถึงลานนาได้ โดยที่ผ่านมาTAE
สามารถปฏิบัติตามเงื่อนไขและสามารถดำรงอัตราส่วนต่าง ๆ
ตามที่กำหนดในสัญญาเงินกู้มาโดยตลอด

ความเสี่ยงทางการเงิน

(1) ความเสี่ยงเกี่ยวกับเงินกู้ : ลานนาไม่มีการกู้เงินในรอบปี 2557
    จึงไม่มีความเสี่ยงเกี่ยวกับเงินกู้แต่อย่างใด
    ยกเว้นบริษัทย่อยสองแห่งที่มีการกู้เงินมาใช้เป็นเงินทุนหมุนเวียนในการดำเนินงานดังนี้

    1.  บริษัท ไทยอะโกร เอ็นเนอร์ยี่ จำกัด (มหาชน)
        บริษัทย่อยในประเทศไทยซึ่งมีการกู้ยืมเงินทั้งระยะสั้นและระยะยาวโดยได้รายงานไว้ในความเสี่ยงด้านธุรกิจเอทานอลแล้ว

    2.  PT. SINGLURUS PRATAMA บริษัทย่อยในประเทศอินโดนีเซีย ซึ่งมีเงินกู้ระยะสั้นคงค้าง
        ณ วันสิ้นปี 2557 จำนวน 7.12 ล้านดอลล่าร์สหรัฐอเมริกา
        โดยที่เป็นการกู้ยืมเงินในช่วงสั้นๆ ตามอัตราดอกเบี้ยในท้องตลาดในขณะที่กู้
        จึงไม่มีความเสี่ยงจากการเปลี่ยนแปลงอัตราดอกเบี้ยในอนาคตมากนัก

(2) ความเสี่ยงเกี่ยวกับเงินลงทุนในต่างประเทศ :
    ลานนามีเงินลงทุนในบริษัทย่อยและบริษัทร่วมในต่างประเทศเป็นสกุลดอลลาร์สิงคโปร์,
    ดอลลาร์สหรัฐอเมริกาและรูเปียะห์อินโดนีเซีย
    ซึ่งเป็นการลงทุนระยะยาวที่ไม่ทราบกำหนดเวลาที่แน่นอนจึงไม่ได้ป้องกันความเสี่ยงไว้ในปัจจุบัน
    หากทราบกำหนดเวลาที่จะยกเลิกการลงทุนดังกล่าวก็สามารถป้องกันความเสี่ยงได้ในเวลาที่เหมาะสม

(3) ความเสี่ยงเกี่ยวกับอัตราแลกเปลี่ยนเงินตราต่างประเทศ :
    ลานนามีรายได้จากการขายถ่านหินเป็นเงินบาท
    ส่วนการซื้อถ่านหินมาจำหน่ายจะซื้อเป็นเงินดอลลาร์สหรัฐอเมริกา
    ในขณะที่บริษัทย่อยในประเทศอินโดนีเซียมีรายได้จากการขายถ่านหินเป็นดอลลาร์สหรัฐอเมริกาแต่ค่าใช้จ่ายในการดำเนินงานจะชำระเป็นดอลลาร์สหรัฐอเมริกาและรูเปี๊ยะห์อินโดนีเซีย
    ส่วนบริษัทร่วมในประเทศสิงคโปร์มีรายได้เป็นดอลลาร์สหรัฐอเมริกา
    แต่ค่าใช้จ่ายดำเนินงานจะชำระเป็นดอลลาร์สหรัฐอเมริกาและดอลลาร์สิงคโปร์
    ทำให้ลานนาและบริษัทในเครือมีความเสี่ยงเกี่ยวกับอัตราแลกเปลี่ยนเงินตราต่างประเทศตามการเปลี่ยนแปลงค่าเงินสกุลต่างๆ
    ดังกล่าวข้างต้น ซึ่งได้ลดความเสี่ยงโดยการทำสัญญาซื้อขายเงินตราต่างประเทศล่วงหน้า
    (FORWARD EXCHANGE CONTRACTS)
    เมื่อมีรายการเกิดขึ้นและหรือนำเงินตราต่างประเทศที่ได้รับเป็นสกุลดอลลาร์สหรัฐอเมริกาฝากเข้าบัญชีที่เปิดไว้กับธนาคารพาณิชย์ต่างๆ
    เพื่อใช้ชำระค่าถ่านหินและหรือรายการอื่นที่เป็นเงินตราต่างประเทศในอนาคต
    ซึ่งที่ผ่านมายังสามารถบริหารจัดการเกี่ยวกับอัตราแลกเปลี่ยนเงินตราต่างประเทศได้ในระดับที่น่าพอใจและยังไม่ส่งผลกระทบกับลานนาและบริษัทย่อยอย่างมีนัยสำคัญแต่อย่างใด

ปัจจัยอื่นที่มีผลกระทบต่อการตัดสินใจลงทุน

-   นอกจากรายการดังกล่าวข้างต้นแล้วลานนาและบริษัทย่อยไม่มีพันธะผูกพันใดๆ
    เกี่ยวกับการออกหุ้น ใบสำคัญแสดงสิทธิ หลักทรัพย์แปลงสภาพ
    หุ้นกู้หรือตราสารหนี้อย่างอื่นคงค้างทั้งในปัจจุบันและอนาคตตลอดจนไม่มีเหตุการณ์ผิดปกติร้ายแรงหรือเหตุการณ์สำคัญที่อาจจะมีผลกระทบต่อฐานะการเงินและผลการดำเนินงานของลานนาและบริษัทย่อยในอนาคตอย่างมีนัยสำคัญ

ที่ดิน อาคารและอุปกรณ์

+------------------------------+-------+------------+-----------------+
| ประเภท/ลักษณะทรัพย์สิน           | ผู้ถ    | วัตถุประสงค์  | มูลค่าตามบัญชี      |
|                              | ือครอง |            |                 |
|                              |       |            | ณ วันที่ 31 ธันวาคม |
|                              |       |            | 2557            |
|                              |       |            |                 |
|                              |       |            | (หน่วย : ล้านบาท) |
+------------------------------+-------+------------+-----------------+
| -   ที่ดินและส่วนปรับปรุงที่ดิน       |       |            |                 |
+------------------------------+-------+------------+-----------------+
| (1) ศูนย์จำหน่ายถ่านหินอยุธยา      | LANNA | คลังส       | 180.00          |
|                              |       | ินค้าและศูนย์จ |                 |
| เนื้อที่ 31 ไร่ 29 ตารางวา        |       | ำหน่ายถ่านหิน |                 |
+------------------------------+-------+------------+-----------------+
| (2) เหมืองอินโดนีเซีย (แหล่งที่ 3)  | SGP   | ทำ         | 17.43           |
|                              |       | เหมืองถ่านหิน |                 |
+------------------------------+-------+------------+-----------------+
| (3) จังหวัดสุพรรณบุรี             | TAE   | ต          | 159.00          |
|                              |       | ั้งโรงงานผลิต |                 |
+------------------------------+-------+------------+-----------------+
| เนื้อที่ 1,489 ไร่ 19 ตารางวา     |       | เอทานอล    |                 |
+------------------------------+-------+------------+-----------------+
| -   อาคารและสิ่งปลูกสร้าง        |       |            |                 |
+------------------------------+-------+------------+-----------------+
| (1) ศูนย์จำหน่ายถ่านหินอยุธยา      | LANNA | คลังส       | 29.88           |
|                              |       | ินค้าและศูนย์จ |                 |
|                              |       | ำหน่ายถ่านหิน |                 |
+------------------------------+-------+------------+-----------------+
| (2) เหมืองอินโดนีเซีย (แหล่งที่ 1)  | LHI   | ทำ         | 24.08           |
|                              |       | เหมืองถ่านหิน |                 |
+------------------------------+-------+------------+-----------------+
| (3) เหมืองอินโดนีเซีย (แหล่งที่ 3)  | SGP   | ทำ         | 317.46          |
|                              |       | เหมืองถ่านหิน |                 |
+------------------------------+-------+------------+-----------------+
| (4) โรงงานผลิตเอทานอล         | TAE   | ผลิตเอทานอล | 201.94          |
+------------------------------+-------+------------+-----------------+
| -   เครื่องจักรและอุปกรณ์         |       |            |                 |
+------------------------------+-------+------------+-----------------+
| (1) ศูนย์จำหน่ายถ่านหินอยุธยา      | LANNA | คลังส       | 27.79           |
|                              |       | ินค้าและศูนย์จ |                 |
|                              |       | ำหน่ายถ่านหิน |                 |
+------------------------------+-------+------------+-----------------+
| (2) เหมืองอินโดนีเซีย (แหล่งที่ 1)  | LHI   | ทำ         | 100.97          |
|                              |       | เหมืองถ่านหิน |                 |
+------------------------------+-------+------------+-----------------+
| (3) เหมืองอินโดนีเซีย (แหล่งที่ 3)  | SGP   | ทำ         | 147.66          |
|                              |       | เหมืองถ่านหิน |                 |
+------------------------------+-------+------------+-----------------+
| (4) โรงงานผลิตเอทานอล         | TAE   | ผลิตเอทานอล | 1,354.71        |
+------------------------------+-------+------------+-----------------+
| -   ที่ดินอา                    |       |            |                 |
| คารและอุปกรณ์ระหว่างจัดซื้อ/ก่อสร้าง |       |            |                 |
+------------------------------+-------+------------+-----------------+
| (1) เหมืองอินโดนีเซีย (แหล่งที่ 1)  | LHI   | ทำ         | 14.06           |
|                              |       | เหมืองถ่านหิน |                 |
+------------------------------+-------+------------+-----------------+
| (2) เหมืองอินโดนีเซีย (แหล่งที่ 3)  | SGP   | ทำ         | 105.74          |
|                              |       | เหมืองถ่านหิน |                 |
+------------------------------+-------+------------+-----------------+
| (3) โรงงานผลิตเอทานอล         | TAE   | ผลิตเอทานอล | 589.52          |
+------------------------------+-------+------------+-----------------+
| หมายเหตุ : LANNA = บริษัท       |       |            |                 |
| ลานนารีซอร์สเซส จำกัด (มหาชน),  |       |            |                 |
| LHI = PT.LANNA HARITA        |       |            |                 |
| INDONESIA                    |       |            |                 |
|                              |       |            |                 |
| TAE = บริษัท ไทย อะโกร         |       |            |                 |
| เอ็นเนอร์ยี่ จำกัด (มหาชน), SGP = |       |            |                 |
| PT.SINGLURUS PRATAMA         |       |            |                 |
+------------------------------+-------+------------+-----------------+

LANNAและบริษัทย่อยเป็นผู้ถือกรรมสิทธิ์ในทรัพย์สินอันได้แก่ที่ดิน อาคาร
และเครื่องจักรอุปกรณ์ที่ใช้ในการประกอบธุรกิจ
โดยทรัพย์สินทุกรายการไม่ติดภาระผูกพันแต่อย่างใดทั้งสิ้น ยกเว้นที่ดิน อาคาร
เครื่องจักรและอุปกรณ์บางส่วนของ TAE ซึ่งมีมูลค่าสุทธิตามบัญชี 1,183 ล้านบาท
ติดภาระผูกพันเป็นหลักทรัพย์ค้ำประกันการจำนองไว้กับธนาคารพาณิชย์
ซึ่งเป็นผู้ให้การสนับสนุนเงินกู้และสินเชื่อเพื่อใช้ในการก่อสร้างโรงงานผลิตเอทานอลและใช้เป็นเงินทุนหมุนเวียน

LANNAมีอสังหาริมทรัพย์เพื่อการลงทุนซึ่งส่วนใหญ่เป็นที่ดินเหมืองป่าคา
จังหวัดลำพูนที่หมดสัมปทานและหยุดการทำเหมืองถ่านลิกไนต์แล้วมีมูลค่าสุทธิตามบัญชีณ วันที่ 31
ธันวาคม 2557 รวมทั้งสิ้นประมาณ 34.73 ล้านบาท ซึ่งอยู่ระหว่างการจำหน่ายออกไปโดย
คาดว่ามูลค่าสุทธิที่จะได้รับในอนาคตจะสูงกว่ามูลค่าสุทธิตามบัญชี
จึงมิได้ตั้งสำรองเผื่อการด้อยค่าไว้ในบัญชีแต่อย่างใด

สัมปทานเหมืองแร่

บริษัทย่อยในประเทศอินโดนีเซียได้ประเมินปริมาณสำรองถ่านหินตามมาตรฐาน THE AUSTRALIAN
CODE OF REPORTING OF EXPOLRATION RESULTS, MINERAL RESOURCES AND ORE
RESESION (“JORC”) ซึ่งเป็นมาตรฐานที่ได้รับการยอมรับตามสากลทั่วโลก

-   PT. LANNA HARITA INDONESIA
    ซึ่งเป็นบริษัทย่อยที่ได้รับอนุญาตสัมปทานเหมืองถ่านหินในประเทศอินโดนีเซีย (COAL
    CONTRACT OF
    WORK)จากรัฐบาลแห่งประเทศอินโดนีเซียให้ทำการสำรวจขุดและจำหน่ายถ่านหิน ณ
    แหล่งตานาห์เมร่าห์ (TANAH MERAH) อำเภอซามารินดา (SAMARINDA) และอำเภอคูเตย
    (KUTAI) จังหวัดกาลิมันตันตะวันออก ประเทศอินโดนีเซีย ในอาณาเขตพื้นที่ 30,018
    เฮกตาร์หรือประมาณ 187,612.5 ไร่ มีกำหนดเวลา 30 ปี ตั้งแต่ปี 2544 จนถึงปี 2574
    ยังมีปริมาณสำรองของถ่านหินที่ทำเหมืองได้ (PROVEN PESERVES) อีกประมาณ 60 ล้านตัน
    โดยจะต้องจ่ายค่าผลประโยชน์ (ROYALTY)
    เพื่อตอบแทนแก่รัฐบาลแห่งประเทศอินโดนีเซียในอัตราร้อยละ 13.50 ของราคาขาย

-   PT. SINGLURUS PRATAMA
    ซึ่งเป็นบริษัทย่อยที่ได้รับอนุญาตสัมปทานเหมืองถ่านหินในประเทศอินโดนีเซีย (COAL
    CONTRACT OF WORK)
    จากรัฐบาลแห่งประเทศอินโดนีเซียให้ทำการสำรวจขุดและจำหน่ายถ่านหินในเขตอำเภอคูเตย
    จังหวัดกาลิมันตันตะวันออก ประเทศอินโดนีเซีย ในอนาคตเขตพื้นที่ 24,760 เฮกตาร์
    หรือประมาณ 154,750 ไร่ มีกำหนดเวลา 30 ปี ตั้งแต่ปี 2552 จนถึงปี 2582
    คาดว่ายังมีปริมาณสำรอง (PROVEN PESERVES) ประมาณ 42 ล้านตัน
    โดยจะต้องจ่ายค่าผลประโยชน์ (ROYALTY)
    เพื่อตอบแทนแก่รัฐบาลแห่งประเทศอินโดนีเซียในอัตราร้อยละ 13.50 ของราคาขาย

ในปี 2554 บริษัทแห่งหนึ่งกล่าวหาว่าบริษัทย่อยแห่งหนึ่งไม่ปฏิบัติตามสัญญาซื้อขายมันเส้นฉบับลงวันที่
21 มกราคม 2554 และบันทึกข้อตกลงฉบับลงวันที่ 29 เมษายน 2554
โดยเป็นโจทก์ฟ้องคดีแพ่งต่อศาลแพ่งกรุงเทพใต้เมื่อวันที่ 23 กันยายน 2554
เพื่อเรียกค่าเสียหายจำนวน 186.9
ล้านบาทโดยบริษัทย่อยได้ยื่นคำให้การและฟ้องแย้งเรียกค่าเสียหายจำนวน 82.40 ล้านบาทเมื่อวันที่
8 พฤศจิกายน 2554 และศาลแพ่งกรุงเทพใต้ซึ่งเป็นศาลชั้นต้นได้พิพากษายกฟ้องโจทก์เมื่อวันที่ 9
ตุลาคม 2557 โดยให้บริษัทดังกล่าว (โจทก์) ชำระเงินค่าซื้อมันเส้นที่บริษัทย่อยจ่ายล่วงหน้าจำนวน
6.9 ล้านบาท พร้อมดอกเบี้ยในอัตราร้อยละ 7.5 ต่อปี นับจากวันที่ 8 พฤศจิกายน 2554
(วันที่ฟ้องแย้ง) เป็นต้นไปจนกว่าจะชำระเสร็จสิ้น
พร้อมทั้งให้จ่ายค่าฤชาธรรมเนียมและค่าทนายความบางส่วนแทนบริษัทย่อย

เมื่อวันที่ 3 ธันวาคม 2557
บริษัทย่อยได้ยื่นอุทธรณ์คัดค้านคำพิพากษาของศาลชั้นต้นดังกล่าวขณะนี้คดียังอยู่ในขั้นตอนการพิจารณาของศาลอุทธรณ์และบริษัทย่อยยังไม่ได้รับชำระเงินจากบริษัทดังกล่าว
(โจทก์) จึงยังไม่ได้บันทึกบัญชีรายการดังกล่าว

ความเป็นมา : บริษัท ลานนารีซอร์สเซส จำกัด (มหาชน) เดิมชื่อ บริษัท ลานนาลิกไนต์ จำกัด
(มหาชน) ทะเบียนเลขที่ 0107535000397 (เดิมเลขที่ บมจ. 72)
ได้จดทะเบียนจัดตั้งบริษัทจำกัดเมื่อวันที่ 4 ตุลาคม 2528 และได้จดทะเบียน
แปรสภาพเป็นบริษัทมหาชนจำกัดเมื่อวันที่ 29 ธันวาคม 2535
โดยได้รับอนุญาตเป็นบริษัทจดทะเบียนให้นำหุ้นสามัญเข้าซื้อขายในตลาดหลักทรัพย์แห่งประเทศไทยเมื่อวันที่
12 กรกฎาคม 2537 โดยถูกจัดให้อยู่ในกลุ่มทรัพยากร หมวดพลังงานและสาธารณูปโภค
และเมื่อวันที่ 17 พฤษภาคม 2544 ได้จดทะเบียนเปลี่ยนชื่อบริษัทใหม่เป็นบริษัท ลานนารีซอร์สเซส
จำกัด (มหาชน)

สำนักงานใหญ่ : 888/99 ชั้น 9 อาคารมหาทุนพลาซ่า ถนนเพลินจิต แขวงลุมพินี เขตปทุมวัน
กรุงเทพมหานคร 10330 โทร. 0-2253-8080, 0-2253-6820 โทรสาร 0-2253-6822,
0-2253-5014 Website : www.lannar.com

Email Address : lanna@lannar.com

สำนักงานสาขา : ศูนย์จำหน่ายถ่านหินอยุธยา เลขที่ 108 หมู่ที่ 1 ตำบลคลองสะแก
อำเภอนครหลวง จังหวัดพระนครศรีอยุธยา โทร. 035-724158 โทรสาร 035-724158

ประเภทธุรกิจ : บริษัทฯ ประกอบธุรกิจ 2 ประเภท ดังนี้

(1) SOLID FUEL :
    ประกอบธุรกิจผลิตและจำหน่ายถ่านหินทั้งในประเทศและต่างประเทศเป็นธุรกิจหลัก

(2) LIQUID BIO-FUEL :
    ประกอบธุรกิจผลิตและจำหน่ายเอทานอลเพื่อใช้เป็นเชื้อเพลิงสำหรับรถยนต์โดยทั่วไปเป็นธุรกิจรอง

ทุนจดทะเบียนและทุนที่เรียกชำระแล้ว : บริษัทฯ มีทุนจดทะเบียนเป็นหุ้นสามัญจำนวน
524,999,679 หุ้น มูลค่าหุ้นที่ตราไว้หุ้นละ 1.- บาท คิดเป็นมูลค่าทั้งสิ้น 524,999,679 บาท
ซึ่งได้เรียกชำระเต็มมูลค่าแล้ว

นายทะเบียนหุ้น : บริษัทศูนย์รับฝากหลักทรัพย์ (ประเทศไทย) จำกัด ตั้งอยู่เลขที่ 62
อาคารตลาดหลักทรัพย์แห่งประเทศไทย ถนนรัชดาภิเษก เขตคลองเตย กรุงเทพมหานคร 10110
โทร. 0-2229-2000 โทรสาร 0-2654-5649

ผู้สอบบัญชี : นางสายฝน อินทร์แก้ว ผู้สอบบัญชีรับอนุญาตทะเบียน เลขที่ 4434 และหรือนายวิชาติ
โลเกศกระวี ผู้สอบบัญชีรับอนุญาตทะเบียนเลขที่ 4451 และหรือนางสาวศิริวรรณ สุรเทพินทร์
ผู้สอบบัญชีรับอนุญาตทะเบียนเลขที่ 4604 แห่งบริษัท สำนักงาน อีวาย จำกัด ตั้งอยู่เลขที่
193/136-137 ถนนรัชดาภิเษกตัดใหม่ กรุงเทพมหานคร 10110 โทร. 0-2264-0777 โทรสาร
0-2264-0789-90

ที่ปรึกษากฎหมาย : บริษัท สำนักงานกฎหมาย ธรรมนิติ จำกัด ตั้งอยู่เลขที่ 2/4
อาคารนายเลิศทาวเวอร์ ถนนวิทยุ แขวงลุมพินี เขตปทุมวัน กรุงเทพมหานคร 10330 โทร.
0-2252-1260 โทรสาร 0-2252-1104

ผู้ลงทุนสามารถศึกษาข้อมูลของบริษัทฯ เพิ่มเติมได้จากแบบแสดงรายการข้อมูลประจำปี 2556 (แบบ
56-1) ที่แสดงไว้ในเว็บไซต์ของบริษัทฯ (www.lannar.com)